Mogerini:Sve sprovesti,Vučić:Samo ZSO nije sprovedeno - Studio B\nMogerini:Sve sprovesti,Vučić:Samo ZSO nije sprovedeno\nMogerini:Sve sprovesti,Vučić:Samo ZSO nije sprovedeno Tanjug,Studio B\nPolitikaPolitika Pocetna 19. 04. 2018. 20:05:49\nBriselski sporazumi moraju u potpunosti da se ispune, i ZSO i svi drugi elementi sporazuma, rekla je večeras u Beogradu šefica evropske diplomatije Federika Mogerini, a njen domaćin predsednik Aleksandar Vučić uzvratio da je ZSO jedina neispunjena obaveza iz Briselskog sporazuma.Mogerini:Prepoznali smo rešenost Vučića da SR uvede u EU\nBriselski sporazumi moraju u potpunosti da se ispune, i ZSO i svi drugi elementi sporazuma, rekla je večeras u Beogradu šefica evropske diplomatije Federika Mogerini, a njen domaćin predsednik Aleksandar Vučić uzvratio da je ZSO jedina neispunjena obaveza iz Briselskog sporazuma.\n„Moramo da radimo tako da kad nešto počnemo to i završimo, a tu spada i osnivanje ZSO, ali uverena sam da tako treba da sprovedemo i sve druge elemente Briselskog sporazuma, odnosno trebalo je i ranije da se dese. Pozdravljam početak izrade statuta ZSO koji, istina, kasni izvesno vreme, ali pratiću i dodatno ću raditi kako bismo obezbedili dalje korake“, rekla je Mogerini.\nPredsednik Vučić reagovao je, iako je pitanje bilo upućeno Mogerini, kako bi još jednom ukazao da nije saglasan sa takvim balansiranim pristupom i pozivanjem obe strane na ispunjenje obaveza, jer, kako je istakao, jedino što nije ispunjeno je formiranje ZSO, a to je obaveza Prištine.\n„Ostajem pri onome što sam više puta rekao, a to sam rekao i Federiki Mogerini, da ne mislite da sam nem kad dođu visoki zvaničnici EU – siguran sam da Albanci nikada neće ispuniti obaveze iz Briselskog sporazuma i nikada im to nije bila namera“, rekao je Vučić.\nA podvukao je da nema „još nekih obaveza, pored Zajednice srpskih opština, koje nisu ispunjene“.\n„To je jedina“, naglasio je predsednik Srbije.\n„Učešće na lokalnim izborima, čak i na parlamentarnim, stvaranje regionalne policije, uklanjanje civilne zaštite, pravosudni sistem… sve što je trebalo, a bilo je teže od ZSO, sporvedeno je u delo od prve do poslednje tačke sporazuma“, rekao je Vučcih.\n„Danas je tačno pet godina od kako je potpisan sporazum, a mi smo uvek spremni za razgovore“, rekao je Vučić.\nMogerini je inače još rekla da dijalog koji moderira u Briselu ne znači samo pozivanje dve strane da razmene stavove i pokušaju da se dogovore.\n„To vidim pre svega kao jedan tehnički komplikovan poduhvat koji zahteva da čitav tim svakodnevno radi u Briselu. Garantujem da će naš tim nastaviti da vredno radi na realizaciji Briselskog sporazuma i uverena sam da može da dođe do završetka tog procesa onako kako i očekujemo“, zaključila je Mogerini.\nMogerini:Prepoznali smo rešenost Vučića da SR uvede u EU\nIdete u pravom smeru, evropska perspektiva je opipljiva, poručila je večeras u Beogradu šefica diplomatije EU Federika Mogerini i istakla da je Brisel prepoznao rešenost predsednika Aleksandra Vučića da Srbiju uvede u Evropsku uniju.\nObraćajući se medijima posle razgovora sa predsednikom Srbije, drugog za poslednje dve nedelje, kako je sama istakla, Mogerini je rekla da pridaje veliki značaj činjenici da je u Beogradu, da je želela da lično dođe u Beograd posle predstavljanja Izveštaja EK o napretku.\n„Poruka koju donosim nije samo bilateralna, upućena samo Srbiji, već ima regionalani karakter – perspektiva člnastva u EU je opipljiva za ceo region, a posebno za Srbiju i Crnu Goru. Zahvaljući radu Srbija ide u dobrom pravcu“, rekla je ona.\nPodsetila je da je tokom predsatavljanja Izveštaja u Strazburu jasno rečeno da pregovori sa Srbijom napreduju dobro.\n„Otvorili smo 12 od 35 poglavlja i dobri su izgledi da se otvore i nova u toku bugarskog predsedvanja“, rekla je Mogerini, dodajući da je impresionirana energijom, ambicijom, voljom, svuda pa i u Beogradu se ide dalje, da se nastavi sa reformama i putem ka članstvu u EU.\n„Poštovani predsedniče, prepoznali smo rešenost vaše zemlje, pod vašim vođstvom i uz rad vlade koju ste vodili, i sve što ste do sada učinili na putu ka članstvu“, rekla je ona.\nNavodeći da EK među mnogima slovi za strogu i nemilosrdnu i kao neko ko ne daje poklone, Mogerini je rekla da je ubeđena da je proces proširenja na Zapadni Balkan „poklon koji sami sebi treba da damo u EU“.\nOna je, takođe, ukazala da se u Izveštaju navode i oblasti u kojima je konstatovan napredak ali neophodan dodatan rad.\n„Znam da su predsednik i valda svesni toga gde treba uložiti dodatni trud, i u kojim oblastima“, rekla je ona.\nIstakavši da je sa Vučićem razgovarala i o dijalogu Beograda i Prištine, ona kaže:\n„Imamo novu fazu usmerenu ka postizanju cilja, a to su pravno-obavezujući sporazumi. Razmatrali smo i primenu ranije postignutioh sporazuma i naglasila bih ovde, kao i pre u Prištini, i u Beogradu i u Briselu, da postoji potreba da se svi dogovori moraju primeniti. Krajnje je vreme za to“.\nTo je, kaže, kredibilna osnova za dalji rad u novoj fazi dijaloga.\n„Potrebno je obaviti još dosta posla. Tu je i formiranje ZSO i sporazum o energetici“, dodala je ona.\nGovoreći o predstojećem samitu u Sofiji, ona je rekla da se nada da će sastanak, koji dolazi znatno posle Soluna, dati novi podrstrek dubljoj saradnji u regionu i da će biti odato prioznanje za zajednički rad radu na putu ka EU i učvršćivanju reformi.\nOna je spomenula i konkretne podatke koji govore o tome da „EU i srbija koračaju ruku pod ruku u korist građana Srbije“: EU j enajveći trgovinski partner Srbije, 65 odsto srpskog izvoza ide u EU, 80 odsto stranih direktnih investicija u Srbiji je iz EU, generisana su sredstav u visini od jedne i po milijarde erva i otvoreno 2.500 radnih mesta u Srbiji, skoro 3.000 studenata, profesora, naučnika učestvovalo je u programu „erazmus plus“.\nGovorila je i o snažnoj podršci iz budžeta EU u iznosu od 4 milijardi evra za naredni period.\n„Sve te brojke govore same za sebe. Ovo je samo početak, mali element na put ka EU i članstvu. Ja bih vam, Aleksandre, zahvalila na posvećenosti i rešenosti koja je ovoj zemlji omogućila da naprduje“, zaključila je Mogerini.\nMogerini i Vučić o Šešeljevom incidentu\nNa pitanje kako komentariše Šešeljev incident u Skupštini Srbije i da li bi to moglo da utiče na odnose s Hrvatskom, šefica je evropske diplomatije Federika Mogerini rekla da u suštini može da ponovi ono što je srpski predsednik juče rekao – a to je da osuđuje svaki akt koji ne podržava demokratske institucije, poput narodne skupštine, te dodala da je i lično imala slično iskustvo prošle godine.\n„To su epizode koje ne služe na dobro samoj Srbiji i tome da se ona vidi kao jedna solidna demokratska zemlja. Ja sam prošle godine posetila srpski parlament i imala slično iskustvo, ali verujem da, kao što je hrvatski premijer Plenković rekao, važno je da se dijalog održi. To je i suština projekta EU i tome smo svi posvećeni“, zaključila je Mogerini.\nNadovezujući se na ovu temu, srpski predsednik Aleksandar Vučić primetio je da su svi u državi juče veoma snažno osudili ponašanje Šešelja, te da je, kako kaže, slušao laži od političkih predstavnika iz Srbije i regiona kako „neko nije spomenuo Šešelja, jer ga se plaši“.\n„Ponavljam, osuđujemo ponašanje Šešelja, ono za koje znamo da se dogodilo, jer postoji i ono koje ne znamo, a za koje on tvrdi da se dogodilo“, naveo je Vucić.\nPoručio je da je njegov posao da gradi dobre odnose i da će to nastaviti da radi, uz opasku da „mi Srbi moramo da naučimo jednu stvar, a to je da nismo uvek u istoj poziciji, ne moram to vama u Srbiji da dokazujem, ali moramo da se ponašamo racionalno“.\n„Mogao bih sat vremena o tome, ali bih naneo stetu zemlji koju volim i za koju radim i borim se i na ovom sastanku sam se borio i dao sve od sebe da zaštitim Srbiju na najbolji način“, rekao je Vučić.\nDodao je da kad bi rekao šta misli o izjavama Haradinaja i Tačija ne bi time učinio uslugu ni našem narodu, ni evropskom putu, te je zemolio da se njegova uzdržanost po tom pitanju ne shvati kao znak slabosti, već kao briga za narod.\nNavodeći da je Mogerini govorila da je važno da radimo još vrednije i posvećenije na reformama, o velikom poslu koji nas čeka, da moramo da imamo još veći rast i više fabrika, investicija, Vučić je poručio da mi nemamo drugog izlaza nego da radimo na našem evropskom putu, ali da nismo u idealnoj situaciji.\n„Nasledili smo težak teret i to ne samo od 2008. od proglašenja tzv. nezavisnosti, taj teret traje decenijama, od stavranja Prizrenske lige, tako da sa tim nam je boriti se, ali da znamo koji je put. Naše je da se borimo svim sredstvima da sačuvamo mir i stabilnost, u tom smo imali podršku EU“, rekao je Vučić, te zahvalio Mogerinijevoj na angažmanu gospođi Mogerini i zato štom joj nije bilo teško da dođe kad je nama bilo teško.\n„A, da li ćemo dočekati da neko kaže da je to što se nama dešavalo i što grade spomenik Stepincu, ili to sa ulicama Mile Budaka, da je to gore nego što je Šešelj uradio, znam da nećemo“, primetio je, srpski predsednik, te dodao:\n„To ostaje na nama i da svoje gluposti ispravljamo i ne ponavljamo one koje o nama govore lošije nego što mi jesmo i sebe predstavljamo lošije, ali to je naša krivica, a ne nekih drugih“.\nVučić sa Mogerinijevom, pre svega o dijalogu\nPredsednik Srbije Aleksandar Vučić sastao se sa šeficom evropske diplomatije Federikom Mogerini.Sastanak Vučića i Mogerini održan je u zdanju na Andrićevom vencu.\nVisoka predstavnica EU za spoljnu politiku i bezbednost doputovala je danas posle podne u Beograd, gde se najpre sastala sa predstavnicima organizacija civilnog sektora.\nPosle toga, Mogerini se sastala sa premijerkom Anom Brnabić.\nPortparolka Evropske komisije Maja Kocijančić najavila je za Tanjug da će Mogerini pre svega u Beogradu ponoviti stav da treba nastaviti rad na normalizaciji odnosa između Beograda i Prištine u okviru dijaloga kome ona posreduje.\nPredsednik Vučić je uoči njenog dolaska rekao da od razgovora s Mogerini očekuje reči ohrabrenja, ali je takođe fokusiran pre svega na dijalog Beograda i Prištine.\nO Izveštaju o Srbiji predsednik je naveo da je ocena EK da Srbija napreduje na evropskom putu, ali i da mi radimo na tome zbog sebe, da bismo imali bolji pravni poredak, bolju ekonomiju, uređeniju zemlju.\nKocijančić: U Beogradu o dijalogu, pre svega\nVisoka predstavnica EU Federika Mogerini će tokom svoje današnje posete Srbiji ponoviti da mora da se nastavi posvećenost radu na normalizaciji odnosa između Beograda i Prištine u okviru dijaloga kome ona posreduje, izjavila je portaprolka Evropske komisije Maja Kocijančić.\nKocijančić je u izjavi za Tanjug navela da će se visoka predstavnica EU Federika Mogerini u Beogradu sastati sa predstavnicima vlasti i civilnog društva kako bi razmotrili izveštaj o Srbiji koji je predstavila Evropska komisija.\n„Izveštaj pokazuje da zemlja dobro napreduje u pristupnim pregovorima sa EU, ali da postoje oblasti gde je potreno više da se uradi, kao što su sloboda izražavanjai vladavina prava. To su oblasti od posebne važnosti za za dobrobit građana“, rekla je Kocijančić.


Košarkaši Finiks Sansa savladali su ekipu Golden Stejt Voriorsa sa 104:96, a jedan od glavnih razloga za treći poraz ekipe iz San Franciska se zove Mikal Bridžes.\nVoriorsi su imali sedam pobjeda u nizu i došli su s puno optimizma na duel kod jednog od velikih rivala ove sezone, no Bridžes je prema riječima njegovih saigrača jedan od najzaslužnijih za pobjedu, jer je uspio da natjera Stefa Karija na najgore šutersko veče.\nAko se računaju sve utakmice u kojima je Kari uzeo preko 20 šuteva, ovo mu je bilo najgore. On je imao u šutu za dva prosjek od 19% (4/21), a pogodio je samo tri trojke iz 14 pokušaja, te je na kraju meč završio sa samo 12 poena, iako je proveo skoro 36 minuta na terenu.\nNajefikasniji u timu Voriorsa bio je Džordan Pol sa 28 poena.\nPrethodni članak(VIDEO) Nurkića malo dijelilo od dabl-dabl učinka u trijumfu protiv Pistonsa\nNaredni članakProblemi za Lejkerse, bez Džejmsa u narednom periodu


Alan Bejens: Srbija ima ogroman potencijal - Proizvodi konkurentni sa međunarodnim igračima\nAlan Bejens, predsednik nadzornog odbora grupe "Moji brenodovi", koju čine "Imlek", "Bambi", "Knjaz Miloš" i operativni partner investicionog fonda "Mid Evropa partners" smatra da Srbija i zemlje bivše Jugoslavije poseduju ogroman potencijal.\nKompanija "Moji brendovi" je najveća kompanija sa privatnim kapitalom u centralnoj i istočnoj Evropi, a predsednik nadzornog odbora Alan Bejens tvrdi da je preuzeo poziciju u kompaniji "Moji brendovi" jer smatra da Srbija, i zemlje bivše Jugoslavije u kojoj kompanija posluje, poseduju ogroman potencijal.\nTo se pre svega odnosi na proizvodnju hrane i robu široke potrošnje, gde zemlje koje imaju jake domaće brendove mogu uspešno da se takmiče sa međunarodnim igračima. Zbog toga jaka domaća poljoprivredna proizvodnja, od koje zemlja i brendovi imaju korist, rastu uporedo sa rastom grupacije.\nKompanija Moji brendovi kupila 350 Fijatovih vozila\nGlumac: Ne plaši nas dolazak Lidla, to je za nas šansa\n"Moji brendovi" u novogodišnjoj akciji doniranja jelki


Ovaj sajt je deo projekta "Muzej nasilja" koji je pokrenula organizacija Kultur Park uz podršku USAID I Instituta za održive zajednice.\nIdeja projekta "Muzej nasilja" je da postane javni arhiv medicinske dokumentacije osoba koje su doživele nasilje. Glavne materijale će predstavljati rendgenski snimci, lična svedočenja i medicinska dokumentacija o povredama zadobijenim u javnom i privatnom prostoru, koje su posledica diskriminacije, nasilja u porodici, rodno zasnovanog nasilja, šovinizma, rasizma i drugih sličnih društvenih pojava.\n"Želim da pozovem sve građane koji su žrtve nasilja a poseduju medicinsku dokumentaciju, izveštaje i rendgen snimke da doniraju ovaj materijal Muzeju nasilja. To je način da ovi materijali postavnu javni arhiv, da se žrtve ne zaborave a da društvo postane svesnije nasilja", poručio je Radojica Bunčić iz organizacije Kultur Park.\nzrtve nasilja, muzej nasilja\nPovodom obeležavanja Međunarodnog dan žrtava nasilja, Uruženje građana RODITELJ želi da skrene... Više...\nPotpisivanje Protokola o međusektorskoj saradnji u procesu zaštite žrtava nasilja u porodici na... Više...\nq: 19 - t: 0.08146 sec


(VIDEO) ZA KOSMIČKU DLAKU: Asteroid juče prošao tik do Zemlje, a na ovom mestu je bio najbliži\nTEORETIČARI ZAVERA U JURIŠU NA 5G MREŽU: Pale tornjeve jer misle da izazivaju 12\t43\n13.10.2017. 14:30h 13.10.2017. 15:35h\nAstreoid, čija je veličina procenjena na između 14 i 100 metara u prečniku, nije smatran za potencijalno opasan po Zemlju. Ipak, razdaljina na kojoj se našao bila je, kosmičkim rečnikom, veoma mala. Razdaljina od 42.000 kilometara predstavlja jednu desetnu udaljenosti od Zemlje do Meseca, a na toj razdaljini orbitira i nekoliko stotina satelita.\nUvereni da će asteoid pored Zemlje proći bez posledica i nastaviti svoje lutanje Solarnim sistemom, naučnici su njegovo besciljno putovanje iskoristili da testiraju sistem za detekciju asteroida koji bi trebalo da bude sposoban da odredi kada let nekog asteroida bude predstvaljao stvarnu pretnju za našu planetu. "Prelet asteroida je iskorišćen za testiranje svetske mreže za detekciju i praćenje, kako bismo ocenili naše sposobnosti da zajedničkim snagama odgovorimo na potencijalni udar asteroida koji bi mogao da predstavlja stvarnu pretnju po Zemlju", izjavio je NASA-in naučnik Majkl Kili.\nHiljade teleskopa širom sveta posmatralo je kako se 2012 TC4 približava Zemlji. Najbliže se, na svom putovanju, približio Antarktiku. Na osnovu toga, naučnici su bili u prilici da procene njegovu veličinu, i sagledaju načine kako da unaprede sisteme detekcije. Na našu sreću, NASA-ini naučnici veruju da su sada u stanju da indentifikuju 90 odsto kometa i astreoida, veličine preko jednog kilometra i koji bi bili u stanju da priđu dovoljno blizu da bi mogli da ugroze Zemlju.\n(VIDEO) ASTRONAUTI SE BACILI NA POPRAVKU: Crkao robot na svemirskoj stanici\nSAVEZNICI NA MARSU: Rusija i SAD zajedno grade prvu lunarnu svemirsku stanicu\nTEORETIČARI ZAVERA U JURIŠU NA 5G MREŽU: Pale tornjeve jer misle da izazivaju koronu (VIDEO) 12\t43


Back KULTURA OBELEŽAVANJA Vera Novković: Srpska čitaonica Irig obeležila 177. uspešnu godinu rada\npetak, 15 februar 2019 09:52\n- Dragi nam gosti: časni oci, poštovani predstavnici Pokrajinske vlade i lokalne samouprave, dame i gospodo, prijatelji Čitaonice, ljubitelji knjige, nauke i napretka, dobro došli na krsnu slavu Srpske čitaonice, Sv. Trifuna, koji je još od osnivanja Čitaonice 1842. njen patron i na Dan naše biblioteke koja je ove godine navršila 177 godina.\nIrižani su se oduvek opirali da je njihov Irig selo. Ne hajući za zavist suseda, oni su svome mestu pribavili status grada, ali i podarili mu mnogo toga što nisu imale ni veće varoši. Godine 1828. samo dve godine po osnivanju Matice srpske, Irižani osnivaju svoju Podlužno sremsku biblioteku, koja je sa manjim prekidima radila sve do osnivanja Srpske čitaonice 1842. koja s pravom nosi i svoje drugo ime - najstarije čitalište u Srba. Možemo biti ponosni na nju, ali i na svoje pretke koji su već tada bili vizionari.\nProtekla 2018. godina obeležena je značajnim ekonomskim merama štednje koja se odrazila i na poslovanje najstarijeg srpskog čitališta. Značajno smanjenje finansijskih sredstava, mali broj radnika i izazovi koji su time postavljeni, ipak nisu umnogome uticali na rad naše biblioteke koja je tokom protekle godine uspešno realizovala svoj predviđeni program, ali i nekoliko veoma značajnih projekata koji su najpovoljnije ocenjeni od nadležnih i šire društvene i kulturne javnosti.\nČitaonica je dostojno obeležila značajne jubileje iz srpske istorije i kulture, propratila sve značajne datume zavičajne sredine, organizovala promocije knjiga i likovne izložbe, obeležila 55. Sabor bibliotekara Srema, nagradila je 14. dramskog pisca Mihizovom nagradom, nastavila rad na obnovi i uređenju biblioteka fruškogorskih manastira i, zahvaljujući razumevanju i finansijskoj pomoći Pokrajinske vlade i Ministarstva kulture Republike Srbije, opremila Mihizovu rodnu kuću, koja je prethodnih godina renovirana i adaptirana sredstvima dobijenim od pokrajine Vojvodine. Nastavili smo i svoju izdavačku delatnost i štampali četiri značajne knjige.\nSrpska čitaonica u Irigu aktivan je učesnik zajedničkog programa "Novi Sad Evropska prestonica kulture 2021". Po konkursu Fondacije ''Novi Sad 2021'' Čitaonica je dobila značajna sredstva za realizaciju projekta ''Fan klub - Navijači kulture'', čiji je autor naš saradnik Avakum Kvas.\nDanas obeležavamo i slavimo još jednu godinu vrednog, predanog i uspešnog rada. Trudili smo se da u ovoj 177. godini budemo bolji, uslužniji, kreativniji, da unapredimo delatnost u skladu sa sopstvenim mogućnostima i da svojim korisnicima ponudimo što kvalitetnije sadržaje. Jer znamo da "narod koji nema svoje knjige i svoga pisma, svojih knjigopisaca i svojih knjigoljubaca ne može se nazvati narodom, da izgovorena reč traje tren, dok se izgovara, pa nestaje kao dah iz grudi koji ju je proizveo, a samo napisana reč ostaje."\nU ime domaćina, najstarijeg čitališta u Srba, svakome od vas zahvaljujem na ukazanoj nam časti - rekla je na kraju obraćanja gospođa Vera Novković.


Obeležavanje Evropskog dana jezika u Narodnoj biblioteci Srbije - Dan u Beogradu\nNaslovna » BG svaštara » Obeležavanje Evropskog dana jezika u Narodnoj biblioteci Srbije\nObeležavanje Evropskog dana jezika u Narodnoj biblioteci Srbije\nAh Neša 24. septembar 2012. BG svaštara Postavite komentar\nU sredu, 26. septembra od 12.00, u atrijumu Narodne biblioteke Srbije, povodom Evropskog dana jezika učenici Filološke gimnazije pripremili su program kojim će obeležiti ovu manifestaciju.\nUčenici će čitati „Albatros“ Šarla Bodlera, odlomke iz romana „Tunel“ Ernesta Sabata, odlomke iz romana „Pijanista“ Alesandra Brika, sonete Frančeska Petrarke, poeziju Aleksandra Bloka, poeziju Ane Ahmatove, poeziju Viljama Blejka, autorski rad „Suze zaboravljenih“ učenice Darije Vučinić, odlomke iz romana „Crazy“ Benjamina Leberta. Na kraju programa učenice koje su učestvovale na svetskom takmičenju u besedništvu održaće besedu na kineskom posle čega će uslediti prevod na srpski.\nUmetničku prozu i poeziju savremenih autora i klasika učenici će čitati uz muzičku pratnju gitariste Danila Orbovića, učenika Filološke gimnazije.\nU programu će učestvovati Marina Milenković, Emilija Pavlović, Stefan Sapundžić, Tamara Keser, Lav Dimović, Sonja Glišić, Stefan Jugović, Danijel Ristić, Nevena Krunić, Katarina Pantović, Danilo Orbović, a koordinatorka programa je Jovana Ilić, profesorka francuskog jezika i književnosti u Filološkoj gimnaziji u Beogradu. (danubeogradu.rs)\nTagovibg svaštara dub narodna biblioteka srbije\nPrethodni „Dani doniranja“ na Zvezdari\nSledeći „Gangsterska priča“ (Les Lyonnais) od 11. oktobra u bioskopima


OLAKŠANjE PRIVREDI ILI NOVI NAMETI? - Glas Podrinja\nU PRIPREMI NOVI ZAKON O TAKSAMA I NAKNADAMA\nOLAKŠANjE PRIVREDI ILI NOVI NAMETI?\nPredstavnici Vlade Srbije i Međunarodnog monetarnog fonda pregovaraju o usvajanju novog Zakona o taksama i naknadama\nDa li će pojedine takse od sledeće godine imati identičan iznos u svim lokalnim samoupravama u Srbiji, i da li će broj parafiskalnih nameta u državi povećati ili smanjiti, samo su neke od tema o kojima razgovaraju domaći i strani ekonomski stručnjaci. Dogovorena rešenja bi bila deo novog Zakona o taksama i naknadama, koji bi, prema najavama, mogao da bude usvojen već tokom jeseni, dok bi njegova primena počela od 1. januara.\n- MMF stalno predlaže “ štedite, ne dižite plate, a računi se na kraju ispostavljaju malim preduzećima. U ovom trenutku, privrednici plaćaju 148 parafiskalnih nameta, što je neizdrživo. Najava donošenja Zakona o identičnoj visini taksi i naknada na teritoriji čitave države je lepo obećanje koje neće biti realizovano. Lokalne samouprave imaju diskreciona ovlašćenja da regulišu visinu taksi. Primera radi, komunalna preduzeća naplaćuju odnošenje smeća pojedinim firmama iako ta preduzeća ne rade već duži vremenski period, odnosno ne stvaraju smeće. Najava smanjenja parafiskalnih nameta mi liči na šminkanje mrtvaca, kako bi se privrednici ubedili da neko njihov položaj, koji u ovoj državi podseća na agoniju, želi da poboljša. Privrednici imaju više od 400 različitih taksi i parafiskalnih nameta koje plaćaju, dok u većini evropskih zemalja to opterećenje ne prelazi 12 obaveza. Ukinuti su nam poreski krediti, jedina smo zemlja u svetu koja je oporezovala investicije, povećan je porez na imovinu pravnih lica, minimalac je povećan samo u realnom sektoru što je novo opterećenje od 16 odsto za privrednike. Poreski sitem Srbije je donkihotovski - imate sistem u kojem se stope poreza obračunavaju po tome koliko državi treba. Onaj ko radi legalno nema jedan odsto mogućnosti da opstane. Brojni privrednici planiraju da obustave proizvodnju, siva ekonomija enormno raste - obuhvata 50 odsto prometa roba i usluga. Privrednici nikad ne predlažu neku meru koja bi zakinula državni interes, a ovde se za deset godina nije desilo da se usvojio neki predlog koji mi damo. Privreda niti je bila, niti jeste, niti će biti briga države, jer mi iskustvo govori da država gleda samo kako da uzme, bez sagledavanja realnih problema i podsticaja, navodi Milan Knežević, predsednik Asocijacije malih i srednjih preduzeća.\nKnežević dodaje da rezulati u oblasti ekonomije koje iznose predstavnici Vlade Srbije nisu za pohvalu.\n- Pozitivni podaci o ekonomskim kretanjima predstavljaju izbor iz statističkih podataka i ne odražavaju punu istinu. U poslednje tri godine BDP je rastao po stopi od 0,4 odsto a neophodan nam je rast od 4 odsto, dakle 10 puta veći. Nemačka ima BDP oko 1.100 milijardi evra i kad bi njihov rast iznosio 3 odsto, on bi bio kao 100 odsto našeg. Svi podaci o kretanjima u privredi su najjeftinija politikantska estrada. Pošto od 122.000 preduzeća čak 32.000 nije ni predalo završne račune, APR je izneo podatke o finansijskom poslovanju privrede na osnovu statističkih podataka. Iz analitičkog tretmana izbačeno je svih 32.000 firmi kako ne bi kvarile bajkovitu sliku o privrednim kretanjima. Šta se dešava kada se polovina malih i srednjih preduzeća nalazi u finansijskoj agoniji? Sejanje iluzija je politički isplativo, ali uvodi građane u stanje kolektivne nesvesti, objašnjava Knežević\nFiskalna konsolidacija daje rezultate, alo visoku cenu zbog toga plaćaju građani i privreda. Samo rast BDP od 4-5 odsto može izvući Srbiju na put oporavka


KONAČNO SUVERENO VLADAMO SVOJIM NEBOM | Hayat.ba\nKONAČNO SUVERENO VLADAMO SVOJIM NEBOM\nInače, po osnovu preleta preko teritorije BiH iznad 10.000 metara u ovoj godini Hrvatska, Srbija i Crna Gora prihodovale su 27,3 miliona KM, a to se može zaključiti iz Odluke o raspoređivanju prihoda ostvarenih po osnovu pružanja usluga u vazdušnoj plovidbi u vazdušnom prostoru BiH za 2019. godinu.\nTa odluka je usvojena na sjednici Savjeta ministara BiH, a u njoj je navedeno da BiH po osnovu “en-route” troškova pripada 85,3 miliona KM.\nOd tog iznosa u BiH će ostati gotovo 58 miliona KM, od čega će Agenciji za pružanje usluga u vazdušnoj plovidbi BiH (BHANSA) pripasti 55,5 miliona KM, a Direkciji za civilno vazduhoplovstvo BiH (BHDCA) oko 2,3 miliona KM, pišu Nezavisne.com.\nNaši troškovi će biti veći za 20 posto, ali očekujemo i značajne finansijske prihode. Očekujemo veći budžet za 30 posto, odnosno 12 do 13 miliona KM – rekao je Davorin Primorac, direktor BHANSA, a prenose agencije.\nBiH će od 5. decembra preuzeti kontrolu i iznad 10.000 metara. Stvoreni su svi potrebni preduslovi i prethodnih nekoliko godina intenzivno se radilo na tome – rekli su u BHANSA, dodajući da je u prethodnom periodu odškolovan i dovoljan broj kontrolora leta, koji su spremni preuzeti taj posao.\nKada su u pitanju troškovi i sredstva koja se dobijaju po osnovu naknada za prelet preko teritorije neke zemlje, ta sredstva po pravilu ne idu u budžet, osim kroz poreze i doprinose koji se plaćaju na zaposlene u BHANSA i BHDCA.\nTaj novac, kao u BiH, i u ostalim zemljama koriste isključivo agencije koje pružaju usluge u vazdušnoj plovidbi, odnosno za svoje troškove, opremu, plate zaposlenih i edukacije. U Bosni i Hercegovini su to Agencija za pružanje usluga u vazdušnoj plovidbi (BHANSA) i Direkcija za civilno vazduhoplovstvo (BHDCA).\nBHANSA i BHDCA do sada su nekoliko puta “pokušale” preuzeti kontrolu nad nebom BiH, međutim uvijek bi se nešto iskomplikovalo, a rok za preuzimanje neba nad visinama do 10.000 metara u prošlosti se nekoliko puta probijao i tek 2014. godine BiH je preuzela kontrolu.\nKoliko novca je BiH izgubila jer nije kontrolisala svoje nebo niko sa sigurnošću ne može tvrditi, a procjene govore – od nekoliko stotina miliona pa do milijardu KM.\nOno što je činjenica jeste da je tokom 2018. godine u vazdušnom prostoru BiH zabilježeno malo više od 397.000 letova, što je za 10 posto više nego tokom 2017. godine.\nPrema dostupnim podacima, u prvih šest mjeseci ove godine u BiH su zabilježena 196.044 leta, što je u odnosu na isti period prošle godine više za 13 posto, a prema prognozama EUROCONTROL-a koje se rade na sedmogodišnji period, i u narednim godinama može se očekivati povećanje broja letova preko BiH za oko pet posto godišnje.


Sudije pred suspenzijom – Nadlanu.com\nSudije pred suspenzijom\nLONDON, 10. marta 2011. (Beta-AP) – Svetska fudbalska federacija (FIFA) saopštila je da je povodom navoda o mogućem nameštanju rezultata pokrenula disciplinski postupak protiv šestorice sudija koji su prošlog meseca sudili dve međunarodne prijateljske utakmice.\nU saopštenju se navodi da se radi o dve prijateljske utakmice koje su odigrane 9. februara u Antaliji, Bolivija – Letonija i Estonija – Bugarska.\nFifi ukazano na neuobičajena klađenja na te dve utakmice, zbog čega je svetska kuća fudbala odlučila da sprovede istragu, a žalbe su poslala i sva četiri fudbalska saveza čije su reprezentacije igrale te mečeve, dodaje se.\nBugarska i Estonija odigrale su 2:2, dok je Letonija pobedila Boliviju sa 2:1, a svih sedam golova postignuto je iz jedanaesteraca.\n“Fifa je pokrenula disciplinski postupak protiv šestorice sudija koji su sudili na prijateljskim utakmicama A selekcija Bolivija-Letonija i Estonija-Bugarska, koje su odigrane u Antaliji 9. februara 2011. godine“, navodi se u saopštenju.\n“Pokrenuli smo postupak nakon što smo pregledali svu dokumentaciju i informacije koje smo dobili, u vezi sa mogućim nameštanjem rezultata tih utakmica. Postupak će sprovesti Disciplinski komitet Fife“, dodaje se.\nObe utakmice organizovala je agencija sa Tajlanda “Futi sport internešnal”, preko jednog menadžera iz Rusije koji ima licencu Fife.\nPrema pravilima o privatnosti, Fifa nije saopštila imena sudija, niti iz koje su zemlje.\nProšlog meseca Fudbalski savez Mađarske suspendovao je sudiju Kolosa Lenđela, koji je sudio jedan od ta dva meča.


Polukružno okretanje - ltablice.com\nNovi pravilnici: o novom načinu obuke kandidata za vozače i načinu polaganja vozačkog ispita, objavljeni su u Službenom glasniku Republike Srbije 24.5.2012. a stupiće na snagu za pet meseci, preciznije 25.10.2012. Podsetimo, uz obaveznih 40 časova vožnje, polaznici će morati da odslušaju i 40 časova teorijske nastave, kao i da polažu ispit iz prve pomoći.\nPolaganje ispita sa novim testovima počeće istog dana kada počinje primena novih pravilnika za obuku tj. 25.10.2012.\nDetaljniji tekst pročitajte ovde : Novi pravilnik o obuci vozaca


Remonti od marta | Boom93\nRemont rudarske mehanizacije, jedan od najznačajnijih poslova na Površinskom kopu „Drmno“, počeće već u prvim danima marta na četvrtom jalovinskom sistemu. Izvesno je da će ove godine biti dosta posla na održavanju mašina, ali je sve to u skladu sa visokim proizvodnim planovima.\nDragoslav Slavković, direktor kopa „Drmno“, kaže da je plan remontnih aktivnosti na jalovinskim rudarskim sistemima podložan promenama zbog tehničko-tehnološke situacije na kopu i dinamike pristizanja neophodnih delova. U aprilu počinje remont drugog jalovinskog sistema. Za jun je planiran remont rudarske mehanizacije, koja je angažovana na iskopavanju uglja, i ovaj termin je fiksiran.\nPeti jalovinski sistem planom je predviđeno da uđe u remont u avgustu, a nakon toga sledi remont trećeg jalovinskog sistema. Novi, šesti rudarski sistem biće u zastoju od 15 dana tokom oktobra.


BNV ne prihvata pravne presedane na štetu manjina - Minority News\nOkrugli sto povodom predstavljanja nacrta Zakona o izmenama i dopunama zakona o nacionalnim savetima nacionalnih manjina održan je u opštini Kučevu.\nPredstavnici manjina su u svojim komentarima izrazili nezadovoljstvo sa predloženim tekstom Nacrta zakona zbog činjenice da ovakav prijedlog umanjuje dostignuti nivo prava te da predstavlja korak unazad u ostvarivanju manjinskih prava u Srbiji.\nAhmedin Škrijelj, pravni savjetnik BNV je ocijenio da ovaj prijedlog zakona nije dao odgovor gotovo ni na jedno bitno pitanje kako bi se nacionalna vijeća, kao institucije manjinske samouprave u pravnom smislu razvila i učvrstila, pozvao je Vladu Srbije da u nacrt ugradi prijedloge koje je kao član radne grupe za izradu nacrta zakona predlagao u ime Bošnjačkog nacionalnog vijeća.\nVećinu pojedinačnih rješenja u prijedlogu zakona kao i prijedlog zakona u cjelini predstavljaju pravni presedan na štetu nacionalnih manjina i manjinske samouprave u Srbiji.\nTakođer, predložena zakonska rješenja jesu odraz namjere da se pripadnicima nacionalnih manjina građanska i manjinska prava, zajamčena Ustavom ograniče, suspenduju i unize.\nOkruglom stolu koji je organizovan uz podršku Misije OSCE-a u Srbiji prisustvovali su predsjednici i predstavnici nacionalnih savjeta, predstavnici lokalne samouprave Kučevo i medija.\nOznake:\tBNV, Kučevo, Nacrt zakona o izmenama i dopunama zakona o nacionalnim savetima nacionalnih manjina


SAVREMENE RAČUNARSKE TEHNOLOGIJE – Akademija tehničko-vaspitačkih strukovnih studija – Odsek Niš\nPrateći savremene zahteve koji se stalno postavljaju kao neophodni uslov za obrazovanje visokoškolskih stručnjaka, a uskladu sa potrebama savremenog društva i standardima Bolonjske deklaracije, Visoka tehnička škola strukovnih studija u Nišu je 2008. godine, na specijalističkim studijama akreditovala studijski program SAVREMENE RAČUNARSKE TEHNOLOGIJE. Studijski program nastao je kao posledica činjenice da je nezamisliv napredak bilo kog društva bez stručnjaka ovog profila. Ovaj studijski program koncipiran je da predstavlja prirodni nastavak trogodišnjeg studijskog programa Savremene računarske tehnologije na osnovnim studijama i usmeren je da izvrši specijalzaciju stručnjaka iz uže oblasti sa područja savremenih računarskih tehnologija.\nSadržaj studijskog programa rađen je u skladu sa Standardima za akreditaciju studijskih programa, koje je doneo Nacionalni savet za visoko obrazovanje. Studijski program je u trajanju od jedne godine (dva semestra po 60 ESPB) i prilagođen je savremenim evropskim iskustvima u obrazovanju ovog profila stručnjaka.\nPrilikom akreditacije, cilj postojanja ovog studijskog programa bio je jasno postavljen i istaknut, a to je osposobljavanje kadrova za uključivanje u radni proces i kvalitetno i kompetentno obavljanje strukovne delatnosti iz računarskih tehnologija.\nOsnovni cilj specijalističkih strukovnih studija iz Savremenih računarskih tehnologija jeste da se na adekvatan način predstavi tematika primene informatike u privredi i društvu. Ovo studenti ostvaruju kroz jedino merljivu kategoriju ishoda: poseduju znanja i veštine koje odmah mogu da primene u praksi. Takva znanja i specifično – praktične veštine koje su stekli u toku studiranja, vezane su za različite primene Savremenih računarskih tehnologija. Ove veštine potrebne su društvu za obavljanje čitavog niza zadataka iz ove oblasti ( uspešno bavljenje informacionim tehnologijama u proizvodnji, održavanju, tehnologiji i eksploataciji sredstava rada a sve u skladu sa svetskim iskustvima u oblasti profesionalne edukacije ).\nPored konkretnih, postavljeni su i sledeći opšti ciljevi sudijskog programa: usklađenost sa postavkama Bolonjskog procesa, visoki stepen vertikalne i horizontalne mobilnosti studenata, izbor programskih sadržaja (veliki broj izbornih predmeta), terenska nastava i praktična realizacija projekata, timski rad i fleksibilna organizacija studija po želji svakog studenta ( prilagođavanje programskog sadržaja studija afinitetima studenta, ali uz zadržavanje obima stručnih znanja koje osiguravaju da se zadrži programsko jezgro specijalističkih studija ).\nPored ciljeva, postavljeni su i očekivani ishodi učenja tako da su studenti nakon završetka ovih studija osposobljeni da samostalno ili u timskom radu obavljaju mnoge poslove od velike važnosti za opšte tehničke i informatičke tokove u regionu. Pritom postaju potpuno osposobljeni za ulazak u novi svet savremenog Informatičkog doba. Ciljevi uključuju razvoj kreativnih sposobnosti studenata, veštinu i znanje za rešavanje konkretnih problema, a naravno i ovladavanje specifičnih praktičnih veština potrebnih za obavljanje ove profesije uz primenu i kontinuirano praćenje novina u struci.\nNa kraju, cilj studijskog programa je da se student se u toku studija praktično i teorijski osposobi da postane pre svega dobar inženjer – strukovni specijalista u praksi. Takav njegov samostalan i timski rad omogućen je aktivnom nastavom i čitavim nizom praktičnih vežbi, koje pohađa u toku studija kao i obavljanjem prakse u nekoj od radnih organizacija i izradom stručnog projekta i specijalističkog rada na kraju ovog školovanja.


Kapitalni projekti se realizuju nesmetanom dinamikom | MINA\nNaslovnica MINA Business Kapitalni projekti se realizuju nesmetanom dinamikom\nPodgorica, (MINA-BUSINESS) – Kapitalni projekti u Opštini Bijelo Polje realizuju su nesmetanom dinamikom i punim intenezitetom, čime se ispunjavaju programski ciljevi Vlade, saopštio je premijer Duško Marković.\n„Vlada će do posljedjeg dana mandata raditi u interesu građana Bijelog Polja, sjevera i Crne Gore i ispuniti data obećanja“, rekao je Marković nakon obilaska radova na skijalištu Cmiljača i projektu Đalovića pećine.\nOn je dodao da je zadovoljan dinamikom i stepenom obavljenih radova na tim projektima.\n„Uradićemo sve da i u narednom periodu ključni kapitani projekti u Opštini Bijelo Polje i na sjeveru budu prioritet institucija, jer je to interes građana ovog područja, Crne Gore, njene ekonomije, razvoja i boljeg standarda“, kazao je Marković.\nNa Twitter nalogu Vlade objavljeno je da će se radovi na tim projektima nastaviti dok god to vremenske prilike budu dozvoljavale.\nMarković je podjetio da investicija vrijedna 23 miliona EUR uključuje objedinjavanje sa Ski centrom Žarski u Mojkovcu, 35 kilometara ski staza, ugostiteljske objekte i brojne sadržaje koji će ovom kraju donijeti ubrzan razvoj i nova radna mjesta.\nOn je, između ostalog, obišao i radove na školi „Dušan Korać“ u Bijelom Polju, za koju je kamen temaljac položen krajem marta prošle godine i gdje su u toku završni radovi.\nMarković je saopštio da je projekat savremene škole za 1,2 hiljade đaka, najveće na sjeveru, rezultat napora i jasnog strateškog opredjeljenja Vlade.\nPredsjednik Opštine Bijelo Polje, Petar Smolović, je tokom obilaska radova kazao da se svi kapitani projekti u potpunosti realizuju planiranom dinamikom.\nOn smatra da je dužnost svih da se omogući nastavak realizacije tih projekata zacrtanom dinamikom, kako bi se obezbijedio razvoj sjevera Crne Gore, njegovih turističkih potencijala, povećanja zaposlenosti i da bi se dobila perspektiva koja se očekuje i koja je obećana.\n„Mislim da je obaveza svih nas da nastavimo da radimo planiranom dinamikom kako bi ovi projekti što prije bili operativni“, poručio je Smolović.


Otvoren konkurs za porodice domaćine\nPoslodavac: Interkultura Srbija\nNamenjeno za: porodice sa oba roditelja, ili samo sa jednim, sa decom ili bez dece\nOtvorite vrata i srce đaku iz strane zemlje, steknite novog člana porodice, naučite nešto o drugoj zemlji i kulturi. Prijavite se da ugostite učenika.\nPrimanje učenika je odličan način da upoznate drugu kulturu i podelite svoje običaje i vrednosti. Članovi vaše porodice će uživati u ulozi ambasadora svoje kulture, upoznajući svog novog gosta sa lokalnim običajima, tradicijama i praznicima. Od pripreme jela, do obilaženja znamenitosti - sve su to prilike za otkrivanje i uživanje u razlikama među kulturama.\nKo su porodice domaćini?\nPorodice domaćini postaju učesnici programa međunardone razmene time što primaju učenika na razmeni iz druge zemlje u svoj dom. AFS programi razmene u svetu postoje od 1947. godine, sa preko 13.000 porodica i učenika koji u njemu učestvuju svake godine širom sveta.\nUloga porodice je da učenika na razmeni učini svojim članom, pomogne mu da savlada naš jezik i nauči što više o našoj zemlji i kulturi. Prema učeniku na razmeni porodica treba da se ponaša kao prema svom članu, koji je kao i svaki drugi član porodice i koji ima svoje obaveze.\nPorodice domaćini mogu biti različite:\nsa decom sličnog uzrasta kao učenik na razmeni,\nsa decom različitog uzrasta,\nsa jednim ili oba roditelja.\nČak i jedna osoba (roditelj) može biti domaćin učeniku na razmeni. Porodice domaćini se takođe razlikuju i po načinu i organizaciji života, mogu živeti u gradu ili na selu i imati različita interesovanja. Dosad je u programima učestvovao veliki broj porodica iz raznih mesta u Srbiji, a veći broj porodica je iz manjih mesta.\nŠta porodica domaćin treba da pruži učeniku na razmeni?\nSmeštaj i ishranu u porodici. Učenik treba da ima svoj krevet i prostor za učenje, ali ne nužno i zasebnu sobu, već može deliti sobu sa detetom istog pola.\nPorodica za učenika obezbeđuje iste obroke kao i za ostale članove porodice i nema nikakvih posebnih zahteva. Učenik se hrani na isti način kao i ostali članovi porodice na način na koji je ishrana organizovana (da li svi jedu zajedno ili odvojeno, da li se užina za školu nosi od kuće ili kupuje u školi i sl).\nPorodica ne dobija finansijsku nadoknadu zbog toga što prima učenika, ali nema ni finansijske obaveze prema učeniku u smislu davanja džeparca, pokrivanja ličnih troškova (kao što je kupovina garderobe ili plaćanje telefonskih računa), kao ni troška prevoza do škole. Svi učenici na razmeni imaju zdravstveno osiguranje koje prokriva sve troškove koji mogu nastati kao posledica eventualne bolesti ili povrede. Trošak prevoza do škole snosi AFS organizacija, a ne porodica.\nPopunite elektronsku prijavu u kojoj ćete se predstaviti i opisati svoj način života i očekivanja od programa razmene. Na osnovu podataka iz prijave Interkultura će vam predložiti kog učenika biste mogli primiti.\nKada pristigne popunjena prijava porodice, zakazuje se razgovor volontera Interkulture sa porodicom, tokom koje će se volonteri bolje upoznati sa vama, uveriti da svi članovi porodice žele jedno ovakvo iskustvo i utvrditi u kakvim će uslovima učenik boraviti. To je istovremeno prilika i da naglasite eventualne posebne potrebe ili zahteve, kao što su pol učenika, posebne potrebe u ishrani ili neke specifične aktivnosti. Na osnovu vaše prijave i prijave učenika, napraviće se uži izbor i biće vam poslate dve ili tri prijave učenika za koje organizatori smatraju da bi bili dobri kandidati za vašu porodicu.\nKonkurs za porodice domaćine je otvoren do 30. aprila 2020. godine.\nAko imate bilo kakvih pitanja, možete pisati na mejl: info.interkultura@afs.org .\nO programima razmene se pored sajta možete informisati i na info sastanku sa lokalnim koordinatorima Interkulture u svom mestu ili u kancelariji Interkulture u Beogradu. Za zakazivanje info sastanka kontaktirajte mejlom na: dunja.zivanovic@afs.org ili telefonom 0659844702.


Marko Čadež: Privreda je zainteresovana za učešće u obrazovanju budućih kadrova - Biznis i Finansije\nHome\tVestiPolitika i društvo\tMarko Čadež: Privreda je zainteresovana za učešće u obrazovanju budućih kadrova\nby bifadmin 10. marta 2016.\nPosle završenog osnovnog obrazovanja 75% dece upisuje srednje stručne škole. Iz tržišnih pokazatelja vidi se da učenici prilikom formalnog obrazovanja ne stiču dovoljno kvalifikacija kako bi se odmah posle školovanja zaposlili, što znači da treba još da radimo na usklađivanju potreba prosvete i tržišta. Ove reči Marka Čadeža, predsednika Privredne komore Srbije, prethodile su potpisivanju Memoranduma o razumevanju između Privredne komore Srbije i GIZ projekta “Reforma srednjeg stručnog obrazovanja u Srbiji”.\nNa ovaj način PKS i GIZ su ozvaničili već postojeću saradnju na promovisanju kooperativnog/dualnog modela srednjeg stručnog obrazovanja u Srbiji, koji je zasnovan na onim elementima dualnog sistema koji se mogu prilagoditi uslovima u našoj zemlji, sa neizostavnim elementima: učenjem na radnom mestu i učešćem privrede u obrazovanju.\nPrilikom potpisivanja Memoranduma An-Katrin Henšel, vođa tima GIZ projekta „Reforma srednjeg stručnog obrazovanja“, istakla je važnost saradnje prosvetnog sistema sa privredom, i to ne samo sa velikim inostranim korporacijama, već i sa srednjim, malim i mikro preduzećima. Ona je izrazila nadu da će GIZ u saradnji sa PKS-om identifikovati još neka zanimanja koja su potrebna našoj privredi i da će se na taj način domet projekta proširiti.\nA uloga Komore tokom njegovog sprovođenja biće da informiše kompanije i poslodavce o mogućnosti njihovog učestvovanja u kreiranju kadrova kakvi su im potrebni, kao i da koordiniše podršku koju različiti donatori i realizatori pružaju za uvođenje elemenata dualnog sistema. Sa svoje strane GIZ će obezbediti stručnu podršku u izgradnji kapaciteta Centra za edukaciju Privredne komore Srbije za preuzimanje određenih odgovornosti u kooperativnom/dualnom modelu, kao i pružiti podršku Komori u pripremi polaznih osnova za reviziju postojećeg regulatornog okvira kojim bi se osigurala održiva implementacija kooperativnog/dualnog modela.\nMarko Čadež je prilikom potpisivanja Memoranduma istakao da je kooperativno obrazovanje “magnet za investitore”, posebno one koji dolaze iz zemalja koje već primenjuju dualno obrazovanje i poznaju njegove benefite (Nemačka, Austrija, Švajcarska). On je naveo i da je PKS već obavio razgovore sa preko 2.000 preduzeća, među kojima je većina izrazila želju da, kroz pružanje praktične nastave u svojim proizvodnim pogonima, učestvuje u obrazovanju potrebnih a posebno deficitarnih kadrova. U Srbiji već 1.100 preduzeća pruža neki vid prakse učenicima, i to mahom samoinicijativno, što pokazuje da zainteresovanost privrede za ovaj projekat postoji – ovim rečima je Čadež odgovorio na pitanje novinara zašto ministar prosvete Srđan Verbić tvrdi da ne postoje ekonomski uslovi da se ovaj program uspešno sprovede u našoj zemlji. “Ja bih voleo da pustimo privredu da sama odluči da li želi da učestvuje u projektu”, poručio je on okupljenima.\nPredsednik PKS-a je naglasio i da se kroz ovakve programe podstiče razvoj preduzetničke svesti, koja očigledno nedostaje našim mladima s obzirom na činjenicu da se u Srbiji oni ređe odlučuju za samozapošljavanje i to u proseku oko 35-te godine života, dok je u EU prosečna starosna dob za ulazak u preduzetničke vode između 25 i 28 godina.\nInače, GIZ sa Ministarstvom prosvete, nauke i tehnološkog razvoja, već radi na uvođenju kooperativnog obrazovanja u naše škole. Trenutno se ovaj obrazovni model sprovodi u 10 škola u Srbiji, kroz tri profila mašinske i elektro struke i uz podršku 22 kompanije. U narednom periodu ovaj princip bi trebalo da se primeni i na druga područja rada i zanimanja kojima su potrebni kvalifikovani kadrovi i modernizovani nastavni programi.\nSkok na berzama posle odluke ECB


Neki trotineti mogu da razviju brzinu do 40 kilometara na sat\nU Španiji upotreba električnih trotineta nije bila zakonom posebno definisana i sada radi na izmeni zakona, a ako dodje do saobraćajne nezgode oni se izjednačavaju sa biciklima. U Nemačkoj je predviđena maksimalna brzina malih električnih vozila do 20 kilometara na sat, vožnja biciklističkom stazom ili putem gde nema biciklističke staze, dok korišćenje trotoara nije dozvoljeno.\nOve godine zaključno sa 12. junom, u odnosu na isti datum prošle godine, u Srbiji je bilo za 300 manje saobraćajnih nezgoda, 11 odsto manje poginulih i gotovo 1.000 ljudi je manje povređeno. "Važno je da beležimo smanjenje stradanja mladih od gotovo 31 odsto koji spadaju u veoma ranjivu kategoriju učesnika u saobraćaju, a imali smo i manji broj stradanja dece za 50 odsto".\nMilošević je napomenula da najmlađi najčešće stradaju u svojstvu putnika u vozilu i pohvalila roditelje koji su počeli da koriste sve zaštitne sisteme u vozilima. "Ne samo da sve više poseduju dečije sedište već ga i pravilno koriste", dodala je ona.\nUpozorila je da je najčešći uzork nezgoda u letnjim mesecima umor vozača i najavila da će Agencija već sledeće nedelje započeti kampanju "Vozi odmoran" u saradnji sa MUP Srbije. Dodaje da je Agencija u prethodne tri godine imala kampanju kojom je uspevala da smanji stradanje na putevima u letnjim mesecima.


Veče remija u Seriji A (VIDEO) - Sportska centrala\n12 jul 2020. 23:41\nU derbiju kola sastali su se Napoli i Milan i podelili bodove 2:2 (1:1)\nMilan je poveo u 16minutu preko sjajnog pogotka Tea Ernandeza u 16.minutu, da bi ubrzo izjednačio Di Lorenco posle gužve nakon slobodnog udarca.\nU drugom poluvremenu Napoli u 60.minutu stiže do prednosti, posle akcije Kaljehona i Mertensa koju smo poslednjih godina videli nebrojano puta, a belgijanac je bio egzekutor. Međutim, ubrzo milan poravnava pošto je Bonaventura srušen u kaznenom prostoru, a Kesi je bio siguan sa bele tačke.\nDo kraja meča Milan je ostao sa igračem manje pošto je drugi žuti karton u 87.minutu zaradio Saelsamakers.\nĐenova je u veoma važnoj utakmici slavila pobedu protiv SPAL-a i tako ostala u životu za opstanak u Seriji A.\nVodeći gol za „Grifone“ je postigao Goran Pandev u 24,minutu. U 36. minutu Falke je promašio jedanesterac, ali je Lase Šene u 54.minutu overio važnu pobedu tima Davidea Nikole.\nU Parmi, Bolonja je učinila nemoguće i primila dva gola u nadoknadi vremena za 2:2.\nBolonja je u 16.minutu već vodila sa 0:2, golovima Danila u 3. i Sorijana u 16.minutu. Držala je ekipa Siniše Mihajlovića, koji u ovom meču nije bio na klupi zbog suspenzije, dosta lako prednost, međutim u nadoknadi vremena potpop. Parma u 93.minutu i 95.munutu stiže do poravnanja golovima Jasmina Kurtića i Inglezea.\nU ostalim mečevima leće je osvojio važan bod na Sardiniji protiv Kaljarija – 0:0, Fiorentina se spasla 6.minutu nadoknade golom Kutronea i izborila 1:1 protiv Verone, dok je u direktnoj borbi za opstanak Sampdorija slavila na Friuliju protiv Udinezea sa 3:1.


Kurkuma privlači pažnju isključivo zbog svoje duge tradicionalne upotrebe u narodnoj medicini.\nU Indiji se koristi kod respiratornih problema, a sve se više istražuje potencijalno dejstvo kurkume u prevenciji depresije i malignih bolesti.\nKurkumin je jedan od glavnih aktivnih principa kurkume kome se pripisuju različita blagotvorna dejstva. Izmešu ostalog, postoje određene tvrdnje da kurkumin može da doprinese u tretmanu depresije.\nMeđutim, rezultati dostupnih istraživanja nisu dovoljni da bi se sa velikom sigurnošću mogla podržati ova tvrdnja, tako da je neophodno još zvaničnih studija koje bi ovo delovanje zvanično potvrdile ili odbacile.\nU narodnoj medicini, kurkuma je jedan od prirodnih proizvoda koji se preporučuje i u cilju prevencije, ili kao pomoć u tretmanu malignih bolesti. Nažalost, kada je prevencija i tretman malignih bolesti u pitanju (kao i kod drugih mogućih prirodnih proizvoda) i u slučaju kurkume nema dovoljno zvaničnih podataka.\nDostupne studije uglavnom su sprovođene u laboratorijskim uslovima, in vitro ili na životinjama, tako da ne postoji dovoljno zvaničnih podataka o upotrebi kurkume i njenim mogućnostima u prevenciji i tretmanu malignih bolesti kod ljudi.\nI u ovom slučaju istražuje se moguće blagotvorno dejstvo kurkume na upalni proces koji leži u osnovi bolesti. Do sada dostupni podaci mogu da ukažu na neke povoljne rezultate, ali, potrebno je da se sprovede veći broj zvaničnih studija čiji će rezultati definitivno potvrditi sva moguća blagotvorna dejstva kurkume.


Nevreme u Leposaviću i Mitrovici! Radio Kfor\nNevreme u Leposaviću i Mitrovici!\n10.06.2018 posted by: RADIOSRB\nAutorski bend Nevreme čine četvorica članova: Dušan Vasiljević Tesla (vokal, ritam gitara), Andrija Vlajić (solo gitara), Aleksandar Agatonović (bas gitara) i Milan Veličkovic (bubanj) a oformljen je 2009 godine u Kuršumliji.\nAlbum pod nazivom “Peščani sat” izdat 2012. godine za izdavačku kuću “One Records” iz Beograda, a trenutno rade na drugom albumu, o čemu smo\nrazgovarali sa predstavnikom benda, Andrijom Vlajićem.\n„Trenutno snimamo drugi album koji će se zvati „Koferi“. Izbacili smo jednu pesmu „Crni abažur“ što je uvertira u taj drugi album. A iz našeg ličnog iskustva, dok smo svirali, možemo reći da imamo finu podršku publike, kako ljudi koji odavno znaju za nas tako i onih koji nas prvi put čuju.“\nIza njih su nastupi što solo, što klupske svirke, što veliki koncerti, kada su nastupali sa poznatim rok bendovi, a na radost ljubitelja rok muzike i fanova ovog itekako melodičnog benda, uskoro kreću sa letnjom turnejom.\n„Sada imamo jednu mini turneju od tri svirke, u Raški, Leposaviću i Mitrovici, koje će biti održane 13., 14. i 15. juna. Pošto smo studirali u Mitrovici i Leposavicu, pevač Dušan Vasiljević i ja, to nam je poznat teren i zakazali smo te svirke te krećemo lagano sa letnjom promocijom benda, što nam je svakako najviše u interesu, a najbolja promocija su svirke. Sviraćemo u Leposaviću u Taličnom Tomu, u Raški u Rock caffe-u i u Mitrovici u Krimu. A publika može očekivati naše autorke stvari i neke cover pesme najpoznatijih naših izvođača poput Kerbera, Riblje Čorbe, Vlatka Stefanovkog itd.“\nNjihova očekivanja su da nadmaše album „Peščani sat“ a mi im u tome želimo puno sreće!


Mondo\t11.09.2019 08:56\nDanas se navršava 17 godina od terorističkih napada na Njujork i Vašington 11. septembra 2001. godine, u kojima je poginulo gotovo 3.000 ljudi i koji su promenili svet, a borba s terorizmom, koja je posle toga počela, još uvek traje.\nNapade su izveli pripadnici terorištičke Al Kaide, a taj tragičan događaj označio je početak američke i zapadne globalne kampanje protiv terorizma, koja je rezultirala ratovima u Avganistanu i Iraku, otvaranjem zatvora u Gvantanamo beju, jačanjem bezbednosnih mera i agencija na uštrb građanskih sloboda, velikim povećanjem vojnog budžeta.\nRat protiv terorizma još traje, ali su Al Kaidu, čiji je lider Osama bin Laden ubijen, zamenili njeni ogranci i Islamska država, protiv koje se bitka vodi na Bliskom istoku, u Siriji i Iraku, a na meti terorista našle su se proteklih godina i evropske prestonice.\nNapadi pre 17 godina počeli su udarima dva oteta aviona koji su srušili "kule bliznakinje" posle čega je usledio udar trećeg aviona na zgradu Pentagona u Vašingtonu. Na kraju je oboren avion u Pensilvaniji.\nOtmičari su ušli u kabine aviona i, koristeći noževe za sečenje papira, koje su prošvercovali u avion, ubili pilote i preuzeli kontrolu nad letelicama.\nrvi avion "Amerikan erlajnsa" je, u 8.46 sati, udario u severnu kulu Svetskog trgovinskog centra u Njujorku, a nedugo potom drugi oteti avion kompanije "Junajted" udario je u južnu kulu, dok se treći oteti avion zabio u sedište Pentagona.\nVladimir Tomašević je kobnog 11. septembra 2001. godine doputovao u Njujork iz Kanade. U Njujork je došao da bi prisustvovao seminaru iz informacione tehnologije, a u trenutku terorističkih napada Al Kaide bio je na poslednjem spratu jedne od kula bliznakinja Svetskog trgovinskog centra, u prostorijama koje su se zvale „Prozori sveta”.\nPored Vladimira Tomaševića, u terorističkim napadima 11. septembra 2001. godine, nastradao je još jedan Srbin – Bojan Kostić. On se u trenutku prvog udara otetog aviona na Svetski trgovinski centar, kako je pisala "Politika", nalazio na 104. spratu u kancelarijama čuvene brokerske kompanije „Kantor Ficdžerald”. Minut posle strahovite eksplozije Bojan je telefonom pozvao svoju verenicu Šveđanku Suzan i mirnim glasom joj ostavio poruku na sekretarici: „Avion je udario u zgradu, pokušaćemo da se evakuišemo”. Njegovo telo nikada nije pronađeno, a on je, sa još hiljadama nestalih u ruševinama STC, proglašen mrtvim.\nOgromne žrtve su pretrpeli njujorški vatrogasci, cijih je 343 kolega poginulo u padu "bliznakinja", dok su pokušavali da pomognu povređenima da napuste zgrade.\nKomandosi američke vojske izveli su u proleće 2011. godine prepad na jedno imanje u Pakistanu gde se krio Osama bin Laden, optužen da je odgovoran za terorističke napade na SAD i likvidirale ga, o cemu je Obama izvestio naciju i ceo svet.\nAmerika je za samo dva sata 11. septembra izgubila osećaj neranjivosti. Ali iz tog šoka, straha i žalosti, kao uvek u vreme velikih tragedija rodio se osećaj zajedništva i rodoljublja.\nNa domovima širom zemlje preko noći su istaknute američke zastave, kongresmeni i senatori su na stepenicama Kongresa prevazišli stranačke podele i zajedno pevali "Bože blagoslovi Ameriku,"a volonteri širom zemlje nisu žalili napora da dođu i pomognu gde je najpotrebnija.\nAmerikanci tradicionalno obeležavaju godišnjicu napada čitajući imena poginulih i odajući im počast svetlima na mestu gde su srušene "Kule bliznakinje". Takođe, održava se i šest minuta ćutnje. Četiri od tih šest minuta simbolizuju tačna vremena kad su četiri oteta aviona udarila u "Kule bliznakinje", Pentagon i na u Pensilvaniji, a preostala dva predstavljaju trenutke kad su se urušili severni i južni toranj Svetskog trgovinskog centra. Ceremonija se održava u blizini dva bazena s vodopadima koji se nalaze na mestima gde su nekad stajali tornjevi.


Kreće obnova dvorca "Teramare", BiH je plaća 2,1 milion KM - Glas Srpske\nSrna 26.09.2020 16:47\nSARAJEVO - Ministar inostranih poslova BiH Bisera Turković izjavila je da se očekuje obnova nekadašnje rezidencije u Beču, koja je vlasništvo BiH, kao i njeno stavljanje u funkciju, te istakla da se više pažnje mora posvetiti imovini BiH u inostranstvu.\nTurkovićeva je zajedno sa ambasadorom BiH u Austriji Kemalom Kozarićem danas u Beču posjetila nekadašnju rezidenciju koja je u vlasništvu BiH, čija je rekonstrukcija planirana u naredne dvije godine.\nTurkovićeva je istakla da je Savjet ministara 14. jula donio Odluku o odobravanju višegodišnjeg projekta kapitalnih ulaganja – rekonstrukcija i opremanje objekta za diplomatsko-konzularno predstavništvo BiH u Beču, procijenjene ukupne vrijednosti 2,1 milion KM.\nProjekat, čiji je završetak planiran do 2022. godine, biće finansiran iz sredstava uplaćenih na osnovu Odluke o pokretanju prodaje objekata diplomatske i konzularne imovine bivše SFRJ za koju ne postoji zainteresovanost nijedne države nasljednice bivše SFRJ, saopšteno je iz Ministarstva inostranih poslova u Savjetu ministara.\nRiječ je o objektu izuzetne vrijednosti, smještenom u rezidencijalnom dijelu 17. Bečkog okruga koji je izgrađen 1868. godine i do 1993. godine služio kao rezidencija bivše SFRJ.\nU objektu, poznatom i pod nazivom dvorac "Teramare", od 1993. do 2014. godine je bila smještena Ambasada Hrvatske, a savezna kancelarija za zaštitu spomenika Austrije objekat je stavila pod zaštitu, kao objekat od istorijskog, kulturnog i javnog značaja.\nRekonstrukcija objekta trebalo bi da započne nakon što se završe sva ispitivanja i dostavi konačan izvještaj o stanju objekta.\nTurkovićeva je istakla da BiH mora više pažnje posvetiti svojoj imovini u inostranstvu, posebno nekretninama u zemljama u kojima BiH nema diplomatsko-konzularna predstavništva.


..:: YunetHosting ::.. Prednosti\nOnline pristup više korisnika istovremeno sa bilo koje geografske lokacije\nObzirom da se sam server programa CPP nalazi na Yunet Cloud platformi, dok se klijentske aplikacije instaliraju na lokalnom računaru (laptop-u) korisnika, dozvoljen je rad više korisnika istovremeno, sa bilo koje geografske lokacije koji omogućava brz i jednostavan pristup servisu te time direktno utiče na fleksibilnost i dinamiku poslovanja. Bez obzira gde se nalazile osobe koje imaju ovlašćenja za pristup podacima, moguće je u realnom vremenu izvršiti unos ili izmenu podataka kako poslovanje ne bi trpelo nikakve posledice.\nCloud platforma je postavljena na sistem servera (cluster) koji omogućava kontinuitet rada i u slučaju otkaza neke od hardverskih struktura Sistema – dostupnost je definisana Service Level Agreement-om kojim garantujemo 99.98% dostupnost na godišnjem nivou.\nKompletna cloud platforma je postavljena na renomirane Dell servere vrhunskih performansi koji omogućavaju veliku brzinu rada na aplikaciji. Takođe, obzirom da je svaki server postavljen na 100Mbps mrežni port, simuliran je rad minimalnih performansi kao u lokalnoj mreži korisnika, kao da je server pored vas.\nObzirom da je sistem nezavisan od ostalih instanci i profilisan samo za jednog korisnika, nivo sigurnosti podataka je maksimalan. Pristupanje vašim podacima vrši preko zaštićenih/kriptovanih komunikacionih kanala u okviru vaše Internet konekcije (VPN) koji garantuju da niko ne može neautorizovano spolja pristupiti vašim podacima.\nSvaka instance servera se posebno backup-uje na dnevnom nivou i moguće je izvršiti povraćaj backup-a, te na taj način ne strepeti za vaše podatke koji mogu nestati kvarom lokalne opreme, havarijom, krađom samog hardvera, greške pri radu i sl.\nSam servis je profilisan tako da se vrši plaćanje na mesečnom nivou što se odražava na jednostavnije planiranje troškova.\nUpravo objedinjavanjem svih IT stavki potrebnih za funkcionisanje sistema (hardver, softver, održavanje) pojednostavljuju se procedure i administracija, smanjuju troškovi održavanja i ubrzavaju prcesi poslovanja.\nPraćenje izmena u domaćem zakonodavstvu i ažurno usaglašavanje sa njima sastavni je deo ponude softverskog rešenja MPP. Tako ćete u ovom softverskom paketu pronaći praktičnu primenu i svih promena u našem zakonodavstvu koje su posledica novih Zakona o računovodstvu, Zakona o radu i drugih aktuelnih propisa.\nSoftverski paket CPP nudi veliki stepen fleksibilnosti u načinu korišćenja. Prilagodite način rada u softveru svojim poslovnim procedurama i procesima. Kao otvoren sistem CPP se mođe obogatiti dodavanjem novih specifičnih modula ili povezivanjem sa već postojećim poslovnim sistemom u preduzeću.\nOmogućeni su: izvoz PPP-PD i PDV prijave u elektronskom obliku i njihova predaja preko portala Poreske uprave, preuzimanje izvoda iz elektronske banke, elektronsko plaćanje virmana, preuzimanje najnovije kursne liste...\nProgram se jednostavno instalira i koristi, a izmene i dopune se preuzimaju sa sajta. U slučaju potrebe na raspolaganju su vam stručna i sertifikovana tehnička podrška, kao i besplatne konsultacije putem telefona ili mail-a.\nZa više informacija i dodatna pitanja pošaljite email ili nas pozovite na 011 330 56 90.


Dve ekipe koje su stavile tačku na ligaški deo takmičenja, započele su i plej-of fazu. U duelu novosadskih i beogradskih "crveno-belih" peti put ove sezone bolji su bili gosti. Zvezdini hokejaši potvrdili su igre iz regularnog dela sezone i produžili seriju nepobedivosti na 12 mečeva. Beograđani su pitanje pobednika rešili u prvoj polovini utakmice, pošto su u prvih 20 minuta stigli do prednosti od dva gola, a zatim su u narednih deset udvostručili prednost i time otklonili sumnje u konačan ishod. Predost od četiri gola je bio preveliki zalogaj za tim Gorana Ristića, uprkos većem pritisku na gol rivala (odnos šuteva 34-24 za Vojvodinu), pa je Zvezda i četvrti put u sezoni slavila u međusobnim duelima u "Srpskoj Atini".\nGoste iz prestonice do trijumfa je ponovo predvodio sjajni tandem Buhkin – Zubricki, ali su dvojica internacionalaca ovog puta zamenila uloge iz ligaškog dela sezone. Golgeter šampionata Aleksandar Zubricki (30 golova na 11 mečeva) nije se upisao u strelce, ali je čak četiri puta asistirao saigračima na ovom susretu, dok je najbolji asistent lige Mihal Buhkin (29 asistencija za gol) zabeležio "het-trik" i bio najzaslužniji za trijumf kojim ej Zvezda stigla na korak do finala i borbe za trofej.\nPo gol i dve asistencije u ekipi Nenada Milinkovića upisali su Mark Soljankin Pasternak i Ivan Glavonjić, dok je u listu strelaca svoje ime dodao i mladi reprezentativac Vladimir Živić. S druge strane, u domaćem timu koji se na ovoj utakmici ozbiljno mučio sa realizacijom oba gola postigao je Milan Nikolić, drugi strelac i prvi asistent Novosađana u prvom delu sezone.\nSlaboj realizaciji domaćeg sastava u velikoj meri je doprineo i nekadašnji reprezentativac Belorusije Vitali Belinski koji je bio sjajan na golu Crvene zvezde sa 32 odbrane, dok je čuvar mreže Vojvodine Ivan Belić zaustavio 18 šuteva.\nOvom pobedom Zvezda je povela u finalnoj seriji rezultatom 1-0 i nedostaje joj jedan trijumf za drugo uzastopno finale domaćeg šampionata. Priliku za to imaće već u četvrtak kada se igra revanš susret dva kluba u ledenoj dvorani "Pionir" u 18.30 časova. Ukoliko bude neophodno, „majstorica“ će biti na programu 14. marta, takođe u našoj najvećoj dvorani.\nBeograd i Partizan u sredu počinju borbu za finale\nDrugi polufinalni duel između Beograda i Partizana počinje u sredu, prvom utakmicom serije koja se igra od 17.30 časova u ledenoj dvorani "Pionir".\nNajmlađi klub na našoj hokejaškoj sceni Beograd debituje u domaćem šampionatu u kojem je glavni favorit za titulu. Iako nisu uspeli da se plasiraju u plej-of fazu regionalnog takmičenja, hokejaši Beograda za sobom imaju izuzetnu sezonu, pa će na osnovu svega do sada viđenog u duelu sa aktuelnim šampionom Partizanom, koji ove sezone ima ogromnih kadrovskih i finansijskih problema, sve osim trijumfa MOL ligaša u dve utakmice verovatno biti ogromno iznenađenje.\nBeograd je proteklog vikenda imao dve izuzetno jake provere protiv EBEL ligaša Olimpije u kojima su "Zmajčeki" odneli oba trijumfa (5:0 i 3:2 u produžetka), ali su uprkos porazima pokazali odličnu igru, posebno u drugom duelu, čime su praktično nadomestili jednomesečnu pauzu u takmičarskom ritmu mečeva, budući da su poslednju utakmicu u ligaškom delu sezone u MOL ligi odigrali još 4. februara.\nBez obzira na to, jedanaesostrukom uzastopnom šampionu Partizanu biće veoma teško da se ozbiljnije nametne u duelu sa regionalnim ligašem. "Crno-beli" već dugo imaju velikih kadrovskih problema, pa su najslabiju sezonu u poslednjih petnaestak godina završili sa gotovo juniorskim timom, dok su poslednji meč odigrali još sredinom februara, završivši tako ligaški deo sezone u čijem drugom delu su zabeležili "crnu" seriju od čak šest poraza u sedam utakmica.\nDrugi meč dva kluba na programu je u nedelju, a eventualna "majstorica" 15. marta.


Pravo rešenje za kancelarijsku štampu: OKI ES7131dnw | PC Press\nPravo rešenje za kancelarijsku štampu: OKI ES7131dnw\n19. mart 2019. Miloš Stamenković\nJoš kada su se pojavili prvi računari, krenula je utopijska ideja o „kancelariji bez papira“. Od te ideje je, još uvek, ostao samo mit jer su potrebe za štampom gomile faktura i svih mogućih dokumenata veće nego ikad. Kada se sve to pomnoži sa potrebama neke veće kancelarije ili sličnog okruženja, dobijaju se pozamašni zahtevi po pitanju broja stranica koje treba odštampati.\nZa to je potreban adekvatan štampač koji nudi veliku efikasnost po svim kritičnim parametrima, dakle što bolja crno-bela štampa po što je moguće nižoj ceni. ES7131dnw je uređaj koji se u potpunosti uklapa u ove zahteve upotrebom robusne OKI LED tehnologije koja može da odgovori zahtevu do čak 280.000 odštampanih strana mesečno, što je maksimalni obim štampe, dok je preporučeni obim 30.000 strana mesečno. Pitanje česte zamene tonera i servisiranja se odmah postavljaju kada se vidi ovakva specifikacija maksimalnog obima štampe, ali ES7131dnw to rešava tonerom velikog kapaciteta.\nStandardna kaseta može primiti 530 listova, a „bypass“ još 100 listova, što ukupno čini 630 listova. Uz opciju dodatnih kaseta za papire ovaj broj se može povećati na čak 3160. Tu je i „auto duplex“ opcija koja duplira efikasnost i uštedu papira. Takođe, urednom kancelarijskom štampanju uređaj doprinosi Secure Print funkcijom, zaštićenom PIN-om. Oslobađanje poslova štampanja većeg broja dokumenata već sa samo 2 računara već nosi rizik da se odštampana dokumenta izmešaju. ES7131dnw to ne dozvoljava i daje mogućnost da sva dokumenta koja ste poslali na štampu dospeju direktno vama u ruke tek kada priđete štampaču i unesete zadati PIN.\nKada je u pitanju mrežno povezivanje, tu nema problema jer ES7131dnw poseduje WiFi i Ethernet povezivanje, uz opciju korišćenja bezbednosnih protokola za zaštitu dokumenata. Korisnici takođe imaju mogućnost upotrebe Apple Airprint servisa, a tu je i OKI aplikacija za mobilne uređaje preko koje se može štampati uz još veću mogućnost podešavanja pratećih parametara. Naravno, ideja mobilne štampe je da nije potreban računar ni drajver da bi se dokument odštampao. Sa brzinom koju ima ES7131dnw to nije problem, jer je prva stranica gotova za manje od pet sekundi, dok je ukupna brzina 52 strane u minuti. Ovo je značajno brže u poređenju sa nekim standardnim štampačima, što direktno omogućava lakše opsluživanje većeg broja korisnika.\nPored brzine, korisnici će biti zainteresovani za kvalitet samog otiska i tu mogu biti veoma prijatno iznenađeni. Iako je ES7131dnw dizajniran prvenstveno za štampu velikog obima strana, kvalitet štampe nije zanemaren. Maksimalna rezolucija je 1200 dpi, što garantuje dobar kvalitet otiska bez obzira šta se štampa. Ukoliko određeni dokumenti sadrže fotografije, ES7131dnw će to veoma dobro konvertovati u monohromatski prikaz pa ni tu neće biti problema. Sve nabrojane karakteristike čine ES7131dnw odličnim poslovnim rešenjem, koje kombinuje ekonomičnost i minimalno održavanje sa velikim mesečnim obimom štampe, uz lako rukovanje različitim vrstama papira u bilo kom okruženju.\nTagovi: OKI, print, printer, štampač\n← Nvidia kreirala AI koji skice pretvara u fotorealistične pejzaže\nModernizacija Tjuringovog testa: Kad mašine progovore →


Specijalni sud — kockica u mozaiku projekta „Kosovo“ - 10.12.2015, Sputnik Srbija\nPoučeni petnaestogodišnjim iskustvom funkcionisanja pravnog sistema na Kosovu, za koji su bile zadužene međunarodne misije, kosovski Srbi smatraju da će... 10.12.2015, Sputnik Srbija\n22:24 10.12.2015 (Osveženo: 14:48 30.08.2021)\n© Flickr / Tori RektorPresuda\nPoučeni petnaestogodišnjim iskustvom funkcionisanja pravnog sistema na Kosovu, za koji su bile zadužene međunarodne misije, kosovski Srbi smatraju da će Specijalni sud dati legitimitet kosovskim vlastima i kosovskom pravosudnom sistemu.\nKada će i gde biti osnovan međunarodni sud za OVK još uvek se ne zna. Pisanje prištinskog lista „Koha ditore” da su se predstavnici holandskog i kosovskog pravosuđa dogovorili da sedište suda bude u Prištini, dok će zaštićeni svedoci biti ispitivani u Hagu, za sada niko nije zvanično potvrdio.\nIako je priroda i način funkcionisanja Suda još uvek jednačina sa više nepoznatih, Srbi na Kosovu, poučeni petnaestogodišnjim iskustvom funkcionisanja pravnog sistema na Kosovu, za koji su bile zadužene međunarodne misije, smatraju da će ta institucija samo dati legitimitet kosovskim vlastima i kosovskom pravosudnom sistemu.\nŽivojin Rakočević, novinar sa Kosova, kaže da „međunarodna zajednica” neće dozvoliti kompromitovanje svog projekta Kosovo: „Sud će biti jedna vrsta legalizacije kosovskih vlasti jer će Amerikanci i Evropljani reći da je to jedno zrelo društvo koje može da sudi svojim ratnicima, svetim idealima. Vidite kako su uspeli u tome da se to društvo prepozna kao demokratsko, a sa druge strane ta ista međunarodna zajednica zna kako je Kosovo i kosovski sistem daleko od minimuma pravde.”\nRakočević kaže da oni koji se najviše plaše ovog suda, kao što su Fatmir Limaj i Ramuš Haradinaj, veruju da sadašnja vlast trguje potencijalnim optužnicama i pravi ustupke da se ne bi našli pred sudom.\n8 Decembar 2015, 22:51\nSpecijalni sud je „deo paketa“ opozicione borbe kosovskih političara protiv vlasti, kaže ovaj novinar: „To je borba protiv Srba i srpskih interesa na KiM. Specijalni sud je samo jedna kockica mozaika, drugi je demarkacija granica sa Crnom Gorom, treći je Zajednica srpskih opština, četvrti je osećaj da se Srbi nekako vraćaju na Kosovo”.\nOsnivanje suda je nekoliko puta odlagano, iako je istraga koju vodi Specijalni istražni tim završena. Ovaj tim, sastavljen od međunarodnih tužilaca i pravnika, ispitao je svedoke i sakupio dokaze do kojih je bilo moguće doći petnaest godina nakon što su se dogodili zločini čiji počinioci treba da budu izvedeni pred ovaj sud.\n20 Novembar 2015, 08:32\nReč je o zločinima OVK koji su dokumentovani u izveštaju „Neljudsko postupanje sa ljudima i nezakonita trgovina ljudskim organima na Kosovu”, koju je švajcarski izvestilac u Savetu Evrope Dik Marti predstavio 2010. godine. Zločini o kojima je reč dogodili su se neposredno i u periodu kada je misija UN preuzela upravljanje Kosovom, čiji istražni organi nisu učinili ništa da se ovi zločini rasvetle.\nPravne službe su za vreme Unmika ispitale samo tri važna slučaja koja se odnose na ratne zločine, a za sedam godina nisu ni pogledale oko 3.000 tužbi za ratne zločine protiv Srba 1998. i 1999. godine. Ova kultura nekažnjivosti preneta je i na Euleks, koji je preuzeo 1.187 ovih tužbi. U mnogima su bile izjave i dokazi koje su izneli svedoci i porodice žrtava koje niko čak nije ni ispitao, a kamoli pokrenuo istragu.\nSpecijalni istražni tim je formiran 2011. godine, kada je Odbor Evropske unije za političko-bezbednosna pitanja prihvatio izmene Operativnog plana Euleksa. Rezultate istrage predstaviće na Specijalnom sudu, čije se osnivanje odlaže zbog političkih prilika na Kosovu. Kosovski Albanci iz drugih razloga dovode u pitanje ovaj sud. Prištinske vlasti su, nakon višemesečnog odlaganja, pod pritiskom usvojile zakon koji omogućava njegovo osnivanje, zbog čega ih je opozicija, u kojoj su mnogi bivši pripadnici OVK, nazvala izdajnicima.\nKosovo: Četiri suzavca i jedna politika\n26 Oktobar 2015, 17:44\nAzem Vlasi, kosovski advokat i političar, kaže da se u osnivanje Specijalnog suda neće mešati politika i da on ne utiče na politički život na Kosovu.\n„To je druga pruga, drugi kolosek, politički život ide drugim tokovima”, kaže ovaj advokat.\nVlada Kosova, objašnjava Vlasi, treba da postigne sporazum sa holandskim vlastima oko operacionalizacije i sedišta suda, gde će se suditi a gde će biti zaštićeni svedoci.\n„U postupku je organizovanje tog suda, tužilaštva, prostorija, administracije. To treba da bude precizirano sporazumom na relaciji Kosovo — Holandija, Priština — Hag”, kaže on.\nMarko Jakšić, pravnik sa Kosova, upozorava da će politički pritisak biti velik ukoliko sedište suda bude u Prištini.\n„To će značiti da se politička kriza na Kosovu isplatila i da su uspeli da sabotiraju nastojanje dela međunarodne zajednice da se za te zločine sudi”, kaže Jakšić. Veliki deo međunarodne zajednice, smatra on, nema interes da se pred sud izvedu najviši predstavnici OVK.\n„Ako bi rukovodstvo OVK bilo krivo za bilo koji zločin koji se dogodio na Kosovu, to bi značilo i da je NATO bombardovanje bilo besmisleno, da su proglašenje nezavisnosti Kosova i podrška Zapada takođe bili pogrešni.“


Zorana Mihajlović demantuje pisanje Informera – Balkanekspresrb.rs\nZorana Mihajlović demantuje pisanje Informera\n04/08/2017 Off By\nPotpredsednica Vlade Srbije, Zorana Mihajlović, povodom teksta na internet-sajtu dnevnika Informer o tome da će pomoći vlasniku Kurira da izbegne plaćanje poreza, poslala je medijima svoj odgovor:\n“Poštovani novinari Infomera. Razumem da je velika vrućina i da je izuzetno teško raditi u ovim uslovima, ali mislim da ste tekstom kako sam postala “miljenica” vlasnika Kurira promašili metu. Naročito opaskom da će vlasnik Kurira Aleksandar Rodić, možda, uz moju pomoć probati da izbegne plaćanje poreski dug.\nŽelim da Vas podsetim da sam u svim reagovanjima povodom kampanje koju ovaj tabloid vodi protiv predsedika Aleksandra Vučića, a bilo ih je dosta, svaki put jasno navela da napadima na Vučića vlasnik Kurira zapravo pokušava da izbegne plaćanje obaveza prema državi i da to neće proći. Svako, pa i vlasnik Kurira, mora da plaća obaveze prema državi.\nTreba da znate da sam intervju dala “Blic Pulsu” i nikom drugom, a da je tekst koji ste komentarisali Kurir očito na svom portalu iskopirao iz ovog magazina. I ovaj slučaj govori da ćemo kao Vlada Srbije morati više da se posvetimo i zaštiti autorskih prava na internetu i to kroz predstojeću digitalizaciju Srbije.”♦\nTagsInformer Kurir Zorana Mihajlović\nNKSS raspisala konkurs za nove članove\nVeternik: obeležena godišnjica stradanja Srba u Oluji\nPotpisan sporazum o saradnji između Beogradskog festivala igre i Gradskog teatra u Vičenci


Kolika je snaga evropskog „združenog napada“ na Trampa - 03.06.2019, Sputnik Srbija\nOštar napad lidera britanskih laburista Džeremija Korbina na američkog predsednika Donalda Trampa samo dan nakon što je nemačka kancelarka Angela Merkel... 03.06.2019, Sputnik Srbija\nanalize i mišljenja, vesti, komentari i analitika, svet, srbija, kina, sssr, velika britanija, italija, nemačka, letonija, slobodan reljić, angela merkel, donald tramp, džeremi korbin, bernard berni sanders, boris džonson, laburisti, harvard univerzitet, mafija\n07:05 03.06.2019 (Osveženo: 08:49 03.06.2019)\n© REUTERS / Jonathan ErnstPredsednik SAD Donald Tramp stiže na svečanost povodom diplomiranja pitomaca Američke vazduhoplovne akademije u Kolorado Springsu, 30.april 2019.\nDžeremi Korbin je rekao da Trampova izjava da Borisa Džonsona vidi kao novog premijera predstavlja „neprihvatljivo mešanje u unutrašnje stvari Velike Britanije“. Lider laburista je odbio poziv da prisustvuje zvaničnom banketu sa Trampom, ocenivši da je njegov pokušaj da odluči ko će biti novi britanski premijer „potpuno neprihvatljivo mešanje u demokratiju Britanije“.\n1 Jun 2019, 19:55\nU posleratnom periodu Amerikanci su se u unutrašnje stvari zapadnoevropskih država mešali „diskretno“, kaže Reljić i podseća da su čak SAD „uništavale Komunističku partiju Italije, uz veliku pomoć mafije“.\n„Oni su uvek Evropu smatrali teritorijom koju oni treba da uređuju. Kad je na red došao Istok, onda se to razlikovalo po tome što je nestala diskretnost, radili su to potpuno javno. Imali smo američke ovlašćene ambasadore koji su govorili ko je njihov kandidat na izborima i to je manje-više jasno u svim zemljama od Letonije do Srbije“, kaže Reljić.\nZato Tramp između Korbina i Džonsona bira Džonsona, kao što bi Berni Sanders da je predsednik SAD javno podržavao Korbina, smatra Reljić i dodaje da je to posledica toga što i Amerika i Engleska „više nisu demokratske države, čak ni u formalnom smislu“.\nMeđutim, veći je paradoks Nemačka, koja je u „demokratskim nastupanjima Evrope uvek bila pešadija“ i nikad nije imala bitan uticaj u odlučivanju u tim „anglosaksonskim projekcijama“, gde se, kako konstatuje sagovornik Sputnjika, Merkelova pojavljuje kao faktor u unutrašnjem američkom obračunu i to „na gubitničkoj strani“.\nA to unutarzapadno razračunavanje, u stvari, pokazuje haotičnost zapadnog sveta — reč je o haosu koji mora da se sukobi sa svojim unutrašnjim problemima, koji su i ekonomski i politički, a pre svega — geopolitički, ističe Reljić i dodaje:\n„Takav haotični Zapad mora da se sukobi sa zemljama na istoku koje su već napravile red u svojim državama, pre svega Kinom, Rusijom, pa i Indijom, posle poslednjih izbora. Ove zemlje su ovu vrstu raspadanja jednog svetskog sistema koji se zvao ’Paks Amerikana‘ preživele pre četvrt veka i one su odmah posle raspada krenule u neku vrstu stvaranja unutrašnjeg reda“, ističe bivši glavni i odgovorni urednik NIN-a.\nZato su Kina, Rusija i Indija u prednosti nad Zapadom bar četvrt veka, jer Zapad tek treba da prođe kroz te procese raspadanja, smatra Reljić, kome današnji raspad Zapada uveliko liči na raspad SSSR-a.\nReljić podseća da su američki teoretičari još pre pola veka pisali da zapadni svet, odnosno, „ono što mi zovemo međunarodnom zajednicom“, ne postoji bez SAD koje su centralna i vodeća sila Zapada.\nPrema njegovim rečima, zapadni svet više uopšte ne može da odlučuje ni o čemu samostalno, nema nikakvo mišljenje ni o čemu, čak ni o sopstvenim interesima nema jasna razmišljanja. U slučaju da Amerika izgubi lidersku poziciju, veruje on, došlo bi do unutrašnjeg raspada Zapada i onda bi došlo do stvaranja dva ili tri entiteta koji bi bili povezani sa nekim drugim moćnim državama u svetu.\n„Evropa je apsolutno nebitna. Ona je samo sastavni deo američkog fronta i nije uopšte snaga koja može da pokrene bilo šta. Evropa može samo da se pridruži nekom“, zaključio je Reljić.


Izbori u Francuskoj i Grčkoj\nFransoa Oland i Nikola Sarkozi na nedavnoj debati\nUoči sjutrašnjeg drugog kruga predsjedničkih izbora u Francuskoj, kandidat socijalista Fransoa Oland ima malu prednost nad aktuelnim predsjednikom Nikolom Sarkozijem.\nOlandova prednost se, prema istraživanjima javnog mnjenja, smanjila na samo četiri odsto. Ukoliko pak pobijedi, Fransoa Oland će biti prvi socijalista na položaju predsjednika Francuske od Fransoa Miterana. Njegov rival, Sarkozi, je međutim juče upozorio da bi pobjeda socijalista mogla da dovede do ponavljanja grčkog scenarija u zemlji.\nGrci takođe izlaze na birališta sjutra, na vanrednim izborima koji su prema ocjenama analitičara jedni od najvažnijih za budućnost zemlje. Glavno pitanje na sjutrašnjim izborima je da li će Grčka nastaviti da se pridržava oštrih uslova izuzetno nepopularnog sporazuma o međunarodnom paketu pomoći, koji je postignut sa Evropskom unijom i Međunarodnim monetarnim fondom kako bi se spriječio bankrot zemlje.\nPrema najnovijim anketama, dvije glavne stranke, Nova demokratija i PASOK koje podržavaju paket pomoći, neće osvojiti doovljan broj glasova za formiranje vlade, s obzirom na to da ih veliki broj ljudi okrivljuje za trenutne ekonomske probleme.


ONI NE HAJU - Liga kreće s krcatim tribinama - SPORTSKI ŽURNAL\nAktuelni šampion je Kanzas Siti, a najkorisniji igrač prošlogodišnjeg šampionata bio je Lamar Džekson, sjajni kvoterbek Baltimora\nKako trenutno stvari stoje, NFL navijači imaju razlog za radost, jer će sezona njihovog omiljenog sporta početi u septembru, kako je i planirano.\nOno što najjaču ligu američkog fudbala može da izdvoji od ostalih liga i sportova jeste što postoje velike šanse da sezona počne i da navijačima bude dozvoljen dolazak na tribine. Iako to trenutno zbog pandemije korona virusa deluje kao nemoguće, čelnici lige su veliki optimisti.\n- Planiramo da imamo pune tribine na utakmicama sve dok ne dobijemo drugačije savete od medicinskih stručnjaka. Vidite, mi pričamo o avgustu i septembru i do tada svašta može da se promeni. NFL očekuje da stadioni budu puni - rekao je Troj Vinsent, izvršni potpredsednik NFL.\nAktuelni šampion je Kanzas Siti, a najkorisniji igrač prošlogodišnjeg šampionata bio je Lamar Džekson, sjajni kvoterbek Baltimora.


Iz Vlade entita RS tvrde da je riječ o još jednom pokušaju prenosa nadležnosti i da sve kontrolne mehanizme koje Centralna banka želi da preuzme, zapravo posjeduju institucije RS i FBiH.\n– Mi smo uvijek jako oprezni i očekujemo takve pokušaje. Prije nekoliko dana dobili smo pismo od Centralne banke da žele da naprave registar računa fizičkih lica. Mi smo im odgovorili da RS to u svom zakonu već ima i da ćemo mi to uraditi – pojasnila je Vidović.\n– Centralna banka je donijela odluku da vrši kontrolu platnog prometa bez da je obavijestila bilo koji organ RS, iako je kontrola platnog prometa u potpunosti u nadležnosti entiteta – rekla je Vidović.\nOna je istakla da je za žaljenje što srpski predsavnici u Centralnoj banci BiH nisu obavijestili institucije RS da se priprema takva odluka.\n– Mi ćemo se boriti svim sredstvima da ta nadležnost ostane u RS, kao i u FBiH, jer to su nadležnosti entiteta. Nećemo dozvoliti da se ta nadležnost prenese, a posebno jer nema nikakav legalitet – dodala je Vidović za RTRS.\nPoručila je da su institucije RS spremne da idu i na sud sa ovim svim činjenicama.


Građani se žale: Pešačka staza kod nadvožnjaka često pod vodom\nČitaoci portala zrenjaninski.com skreću pažnju da se pešačka staza kod nadvožnjaka na Bagljašu često nalazi pod vodom. Zbog toga su pešaci koji tuda prolaze primorani da gaze po vodi i blatu.\nKako nas kiše tek očekuju, Zrenjaninci pitaju da li nadležni u gradu znaju za ovaj problem i imaju li rešenje za njega. Naš portal, koji je u nekoliko navrata pisao o ovom slučaju, potražio je odgovor u Javnom komunalnom preduzeću “Vodovod i kanalizacija” iz Zrenjanina.\nOdgovor smo dobili od Siniše Gajina, rukovodioca Službe informisanja i poslovnih komunikacija u tom preduzeću.\n– Prilikom obilnijih padavina deo atmosferskih voda se izlivao iz mreže i zadržavao na pešačkoj stazi. Ova pešačka staza se nalazi pored samog nadvožnjaka na Bagljašu, odnosno sa njegove leve strane iz pravca centra grada. To se dešava zbog određenih problema na atmosferskoj kanalizacionoj mreži kod nadvožnjaka – navodi Siniša Gajin.\nPROČITAJTE JOŠ: Investitori dužni da raskopane staze vrate u prvobitno stanje\nOn dodaje da je preduzeće reagovalo u tim situacijama. Uz pomoć specijalizovanog vozila za odgušenje kanalizacione mreže, u više navrata je uklanjana voda sa staze kako bi se pešacima omogućilo nesmetano kretanje.\n– Stručne službe preduzeća pripremile su rešenje kojim će se otkloniti problem na atmosferskoj kanalizacionoj mreži zbog kojeg dolazi do izlivanja atmosferskih voda. U toku su pripreme za izvođenje radova koji će početi, a prema planu i biti završeni, tokom naredne nedelje. O tačnom početku radova, njihovom završetku i aktivnostima koje će biti preduzete blagovremeno ćemo obavestiti javnost – naglasio je Gajin.\nKao i uvek kada su u pitanju problemi koji muče naše sugrađane, portal zrenjaninski.com će pratiti kako se situacija odvija na terenu.\nTagoviBagljaš JKP "Vodovod i kanalizacija" Zrenjanin nadvožnjak pešačka staza\nRemi u banatskom derbiju: Završnica za infarkt u režiji “Lude družine”


24sata.info - Yildirim: Turska očekuje bolje odnose s Evropom dok Malta predsjedava EU-om\nYildirim: Turska očekuje bolje odnose s Evropom dok Malta predsjedava EU-om\nAutor T. C. 17. 02. 2017. • 18:35\nPremijer Turske Binali Yildirim izjavio je danas prilikom posjete Malti kako njegova zemlja očekuje bolje odnose sa Evropom dok Malta predsjedava Evropskom unijom (EU).\nYildirim je nakon sastanka sa premijerom Malte Josephom Muscatom izjavio kako su sa zadovoljstvom prihvatili odluku o otvaranju ambasade Malte u Turskoj te poželio da ambasador te zemlje uskoro počne obavljati svoju dužnost.\nDodao je kako je na sastanku sa Muscatom razgovarao o bilateralnim odnosima njihovih zemalja, razvoju trgovine, migrantskoj krizi, te situaciji u Siriji i Libiji.\n”Naša saradnja nije ograničena samo na pomorstvo, moguća je i na drugim poljima. Danas smo potpisali dva sporazuma. Ovi sporazumi predviđaju saradnju na polju zdravstva i porodične i socijalne politike”, rekao je Yildirim.\nOn je dodao i kako je Malta Tursku uvijek bezuslovno podržavala na njenom putu ka članstvu u Evropskoj uniji (EU).\n”Nadamo se da će odnosi između EU i Turske tokom predsjedavanja Malte biti razvijeniji, da će biti otvorena nova poglavlja i da će početi radovi na sporazumu o Carinskoj uniji između EU i Turske za koji je odlučeno da bude ažuriran”, dodao je Yildirim.\nYildirim je osvrnuvši se na kritike nekih od zvaničnika zemalja članica EU-a u vezi s medijskim slobodama u Turskoj, pozvao Evropsku uniju na otvaranje poglavlja koja se odnose na to pitanje kako bi s tim u vezi svi mogli iznijeti sve činjenice i argumente.\nU vezi s jučerašnjim napuštanjem sastanka o kiparskom pitanju grčkog lidera, Yildirim je kazao kako bi sveobuhvatno rješenje tog pitanja donijelo trajni mir i stabilnost na Kipar. Turski premijer je kazao kako se zvaničnici Turske Republike Sjeverni Kipar više zalažu za rješenje kiparskog pitanja u odnosu na južne susjede.


Veliki uspeh naučnika: Iskorenjen i drugi tip virusa koji uzrokuje dečju paralizu - National Geographic Srbija\nVeliki uspeh naučnika: Iskorenjen i drugi tip virusa koji uzrokuje dečju paralizu\nSvetska zdravstvena organizacija pozdravila "istorijski korak" - iskorenjivanje i drugog tipa poliovirusa koji je uzročnik dečje paralize.\nOBJAVLJENO: 25. 10. 2019.\nNakon što su naučnici potvrdili da je u svetu iskorenjen i drugi od tri tipa poliovirusa, koji je uzročnik bolesti poznate i kao poliomijelitis, Svetska zdravstvena organizacija pozdravila je taj "istorijski korak" u borbi protiv dečje paralize.\nPodatak je otkrila Globalna komisija za iskorenjivanje poliomijelitisa. To znači da je danas u svetu aktivan još samo virus tipa 1, pošto je virus tipa 2 iskorenjen 2015. godine, dok je bitka protiv virusa tipa 3 dobijena ove nedelje.\nInače, procenat obolevanja od dečje paralize smanjen je za više od 99 odsto u odnosu na 1988. godinu, ali virus tipa 1 i dalje je vrlo aktivan u Pakistanu i Avganistanu, gde je ove godine zaraženo 88 ljudi, što je rast u odnosu na 2017. godinu kada su zabeležene 22 zaražene osobe.\n: Mada se do sada smatralo suprotno, hrskavica u ljudskom organizmu ipak može da se regeneriše, potvrdilo je istraživanje naučnika Univerziteta „Djuk“.\n"Iskorenjivanje poliovirusa tipa 3 je važna prekretnica na putu ka svetu u kojem nema poliomijelitisa, ali, nema opuštanja", izjavila je direktorka Svetske zdravstvene organizacije za Afriku Matcidiso Rebeka Moeti.\nOva bolest napada nervni sistem i može da uzrokuje nepovratnu paralizu u roku od nekoliko sati. Bolest ne može da se leči, ali je vakcinom moguće sprečiti infekciju. Upravo se vakcinisanjem u poslednjih nekoliko decenija, u svetu dramatično smanjio broj novoobolelih.\nIpak, u društvima u kojima se ne sprovodi vakcinacija, virusi se lako ponovo javljaju i brzo šire. Posebno su osetljivi ljudi sa slabijim imunitetom i oni koji žive u problematičnim higijenskim uslovima, prenosi B92.net.\nOtkriće koje može dovesti do velikog napretka u medicini: Naučnici identifikovali novi ljudski organ!\n: Novo otkriće moglo bi da bude od pomoći u razumevanju širenja raka u telu.\nNa Filipinima je u septembru najavljeno da će započeti kampanja promovisanja vakcinisanja, pošto se dečja paraliza ponovo javila i registrovana su dva nova slucaja. Moeti je pozvala centre političkih odluka da budno prate situaciju.\n"Države moraju da ojačaju sistem obaveznog vakcinisanja uz jaču kontrolu, da bi se i najmanja opasnost pojave i širenja bolesti na vreme detektovala", izjavila je Moeti.\nMedicina Nauka Zdravlje Medicina deca


POVERENICA JANKOVIĆ NA KOPAONIK BIZNIS FORUMU • Poverenik za zaštitu ravnopravnosti\nPOVERENICA JANKOVIĆ NA KOPAONIK BIZNIS FORUMU\nO nama Vesti POVERENICA JANKOVIĆ NA KOPAONIK BIZNIS FORUMU\nPoverenica za zaštitu ravnopravnosti Brankica Janković učestvovala je na panelu “Uloga žena u promeni poslovnog okruženja” u okviru 25. Kopaonik biznis foruma. Prvi put na ovom skupu, tema je bila uticaj uticaj žena na promene u poslovnom okruženju, a poverenica je govorila o značaju ekonomskog osnaživanja žena za razvoj celog društva.\nPrema rečima poverenice Janković, iako u Srbiji više od polovine stanovništva čine žene, njih i dalјe nema u dovolјnom broju na rukovodećim mestima u kompanijama i preduzećima. Navodeći da u Srbiji muškarci, prema zvaničnim statističkim podacima, imaju 10,4 odsto veću platu u odnosu na žene za isti posao, poverenica je precizirala da se najveći platni jaz primećuje kod zaposlenih koji imaju od 40 do 49 godina i imaju visoku stručnu spremu.\nPoverenica je ocenila da žene moraju da preskoče barijere i da ne čekaju već da traže priliku. “Neophodna je aktivna uloga očeva u podizanju dece i mapiranje terena za žensko preduzetništvo, a sve to nemoguće ostvariti ukoliko se ne uklјuče muškarci, naglasila je poverenica Janković.\nNa panelu su govorile i pomoćnica direktora EBRD Aleksandra Vukosavlјević, direktorka za tržište Srbije, Crne Gore i BiH Masterkard Jelena Ristić, liderka programa za žene pobednice u preduzetništvu za region EMEIA Nataša Nikolić i predsednica organizacije Dostignuća mladih Svetlana Kisić.\nPokrovitelј skupa je Masterkard, kompanija koja vodi rodno odgovornu i antidiskriminatornu politiku, smatrajući je važnom ne samo za svoj poslovni uspeh, već i za društveni i ekonomski razvoj.


Dan online - Srbija: - 2021-05-03\nSrbija - datum: 2021-04-30 ŠEF DIPLOMATIJE EU ŽOSEP BORELJ UPOZORIO ALJBINA KURTIJA\nŽozep Borelj - Foto: RTS Priština blokirana bez dogovora sa Beogradom\n-Šef diplomatije EU Žosep Borelj upozorio je premijera privremenih institucija samouprave u Prištini Aljbina Kurtija da evropski put tzv. Kosova može biti blokiran ukoliko ne dođe do postizanja sveobuhvatnog, pravoobavezujućeg sporazuma o normalizaciji odnosa sa Beogradom.\n– Jasno je da bez priznatog međunarodnog statusa, evropski put Kosova nema budućnosti – rekao je Borelj poslije sastanka sa Kurtijem u Briselu.\nŠef diplomatije EU ocjenjuje da nastavak dijaloga i dolazak do dogovora neće biti „ni prijatan, ni lak“, ali da će biti za dobro naroda na Kosovu, u Srbiji i na cijelom Zapadnom Balkanu.\nPremijer privremenih kosovskih institucija Aljbin Kurti rekao je da će sredinom juna biti u mogućnosti da krene u nastavak dijaloga sa Beogrdom, pod pokroviteljstvom EU. On je poslije razgovora sa šefom diplomatije EU Žosepom Boreljom, naglasio da, pored drugih prioriteta njegove vlade, „dijalog neće biti zapostavljen“.\n– Možete računati na moju dobru volju i direktan kontakt i komunikcaju – poručio je Kurti i dodao da postoji vremenski i logični okvir za vladu u Prištini kako bi se pripremila za nastavak procesa u Briselu.\n– Potrebno nam je više informacija i dokumeta o prethodnim dogovorima i procesu kako bismo se primrpemili. Želimo principijelan dijalog koji je dobro pripremljen jer ne možemo dozvoliti da se ponove greške – poručio je Kurti.\nUmrlo 23, potvrđeno 989 novih slučajeva\nVozio 230 km na sat\nBelivukova ekipa mučila i ubijala žrtve na Rudniku\nPada broj oboljelih, preminulo još 25 osoba\nNađite snagu za slogu i jedinstvo\nŠefovi „kavačkog klana“ za ubistvo plaćali po 300 hiljada\nPriština blokirana bez dogovora sa Beogradom\nPreminulo 25 osoba\nStefanović ne zna ništa\nNemojte ni da sanjate da će Srbija priznati Kosovo\nBelivuk obezbjeđivao Vučićevu inauguraciju\nEU mora da „spusti Kurtija na zemlju”


Sobotka: Austrija posvećena proširenju Evropske Unije | Dunav.at\nPredsednica Narodne skupštine Maja Gojković izjavila je danas u razgovoru sa predsednikom Parlamenta Austrije Volfgangom Sobotkom da se saradnja dve zemlje intenzivno razvija i da privredni odnosi prate dobre političke odnose.\nGojković je zahvalila Sobotki na učešću na zasedanju Interparlamentarne unije u Beogradu, ističući da se posle 20 godina zasedanje IPU održava u Evropi, tamo gde je organizacija i nastala pre 130 godina i da je važno da Evropa bude više aktivna i na ovakvim multilateralnim skupovima.\nGojković i Sobotka su razgovarali o procesu evrointegracija regiona Zapadnog Balkana, a Gojković je zahvalila na podršci Austrije i politici proširenja EU koju Austrija vodi, ukazujući da je Srbija svesna da ima još mnogo posla na ovom putu i da je važno da ima podršku prijateljskih zemalja kao što je Austrija.\nSobotka je podsetio da je spoljna politika Austrije posvećena proširenju EU, kao i da je na nivou vlade, parlamentarne saradnje i privredne saradnje Austrija intenzivno pokazala da je proširenje potrebno i istakao značaj procesa evrointegracija Zapadnog Balkana kako bi se obezbedio stabilan razvoj.\nSobotka je čestitao Gojković na organizovanju Skupštine IPU i tome što je zasedanje IPU dovela kući u Evropu na njeno izvorište i složio se da je važan angažman Evrope, kao i da je Srbija nešto poput mosta, te podsetio da će Austrija sledeće godine biti domaćin Konferencije predsednika parlamenata u okviru IPU.\nGojković je upoznala Sobotku sa međustranačkim dijalogom koji se vodi uz posredovanje Evropskog parlamenta i istakla da su njena vrata otvorena i za drugu rundu dijaloga u novembru, kako bi se učinili napori da se unapredi ambijent za predstojeće izbore, kao i parlamentarne procedure.\nSobotka je ukazao da podržava održavanje dijaloga, kao i da je koristan i važan korak ka unapređenju ambijenta i zakona, ukazujući da su pitanja medija kao i transparentnosti i finansiranja stranaka centralne teme.\nOn je nakon sastanka sa predsjednikom Bjelorusije Aleksandrom Lukašenkom u Beču rekao da je za EU često teško da donese jedinstvenu odluku u vezi...\n„Upozorenje za putovanje se zasniva isključivo na činjenicama i procenama epidemiologa“, objasnio je Korčok. On je ocenio da je odgovoran potez što Austrija nije...\nOdjeknula lažna vijest o smrti Ratka Mladića, iz Haga demantovali\nGeneral Ratko Mladić nije preminuo, potvrđeno je „Nezavisnim“ u Službi za odnose s javnošću Haškog tribunala. “Koristimo ovu priliku da demantiramo ovu informaciju”, potvrđeno...\nFrancuske vlasti su objavile da su te tri oboljele osobe putovale u Kinu, a da su dvije od njih iz iste porodice. Ranije je...


Vazduhoplovna akademija prerasta u regionalni centar obuke\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić i generalni direktor "MTU Maintenance Srbija" Rajner Beker obišli su danas Vazduhoplovnu akademiju u Beogradu.\nTom prilikom je izraženo zadovoljstvo rezultatima ostvarenim u obrazovanju kadrova neophodnih za investiciju MTU, jedne od najpoznatijih kompanija u avio-industriji, a najavljen je i razvoj te škole u regionalno značajan centar.\nRužić je rekao da je Srbija model dualnog obrazovanja učila od najboljih – Nemačke, Austrije i Švajcarske, kao i da je nacionalni model dualnog obrazovanja prepoznat od kredibilnog MTU, sa kojim se sarađuje u Vazduhoplovnoj akademiji.\nImamo jedan zaista značajan sporazum, praktično pravni okvir za dodavanje sadržaja koji sledi – vazduhoplovnog trening centra, čiji će razvoj dovesti do toga da ćemo imati strukovne inženjere, kontrolore leta, pilote helikoptera i aviona, naveo je on.\nOn je objasnio da je reč o 11 obrazovnih profila koji su usklađeni sa Agencijom za vazduhoplovnu bezbednost EU, ocenivši pritom da smo po tome lideri ne samo u regionu, nego možda i šire.\nDo sada je uloženo oko 70 miliona dinara u ovaj trening centar, a planiramo da već za mesec dana nastavimo sa ulaganjima od ukupno 191 milion dinara, istakao je prvi potpredsednik Vlade.\nVrednost opreme u centru biće oko tri miliona evra, što će značiti da će naša deca, budući stručnjaci, sticati svoja znanja na način koji je komplementaran svim obrazovnim centrima ove vrste u Evropi, naglasio je on.\nRužić je ocenio da je ovakva saradnja sa MTU u Vazduhoplovnoj akademiji i Tehničkoj školi u Staroj Pazovi dokaz da Vlada Srbije ne samo da prati najmodernije trendove u obrazovanju, nego i koristi dragocena iskustva iz sistema u Nemačkoj, Austriji i Švajcarskoj.\nOn je ujedno izrazio uverenje da će Vazduhoplovna akademija postati jedan od najkvalitetnijih centara u regionu.\nBeker je rekao da je MTU kao globalni, a nezavisan igrač u poslu oko avio-motora, zadovoljan brzinom ostvarenom u obrazovanju kadrova u Vazduhoplovnoj akademiji.\nTa akademija je 2019. godine prve kurseve prilagodila našim potrebama i zahvalan sam im na tome. To je bilo veoma brzo urađeno i sada imamo 73 učenika na kursevima koji su posvećeni avio-motorima, podvukao je on.\nPrema njegovim rečima, MTU, čiji se centar u Srbiji nalazi u Staroj Pazovi, uložio je 500.000 evra u Tehničku školu, i to ne samo u obrazovanje kadrova za potrebe te kompanije, već i za druge profile.\nKoncept dualnog obrazovanja u Srbiji razvija se već pet godina, a do sada postoji oko 50 obrazovnih profila.\nKroz dualno obrazovanje prošlo je više od 10.000 učenika, a preko 8.000 kompanija izrazilo je spremnost za saradnju i tako napravilo sinergiju obrazovnog sistema i potreba privrede.


FIFA rang lista: Bosna i Hercegovina 41., Srbija 34., Hrvatska na 15. mjestu – Haber.ba\nFudbalska reprezentacija Bosne i Hercegovine sa 700 bodova na 41. mjestu je nove FIFA-ine rang liste objavljene jutros, javlja Anadolu Agency.\nFudbalska reprezentacija BiH - Faktor.ba\nIzbranici selektora Roberta Prosinečkog tako su ostali na istoj poziciji kao i prilikom rangiranja prošlog mjeseca.\nNajbolje plasirana reprezentacija iz zemalja regije Zapadnog Balkana i dalje je Hrvatska koje na 15. poziciji sa 1.053 boda. I Srbija je ostala na istom mjesto kao u februaru. Selekcija koju sa klupe predvodi Mladen Krstajić je 34. (780 bodova). Crna Gora pala je za dvije pozicije, te je sada 46. u poretku fudbalskih reprezentacija u svijetu (675 bodova), Slovenija je 62. (537), Makedonija 75. (441), te Kosovo 176 (97).\nNjemačka je i u martu ostala na liderskoj poziciji FIFA-ine rang liste sa 1.609 bodova, a među deset najboljih slijede: Brazil 1.489, Portugal 1.360, Argentina 1.359, Belgija 1.337, Poljska 1.228, Španija 1.228, Švicarska 1.197, Francuska 1.185 i Čile 1.161.